Avis juridique important

|

31981L0333

Οδηγία 81/333/ΕΟΚ της Επιτροπής της 13ης Απριλίου 1981 που τροποποιεί των οδηγία 79/490/ΕΟΚ της Επιτροπής «περί προσαρμογής στην τεχνολογική πρόοδο της οδηγίας 70/221/ΕΟΚ του Συμβουλίου περί της προσέγγισης των νομοθεσιών των κρατών μελών, των αναφερομένων στις δεξαμενές υγρών καυσίμων και στην οπίσθια προφύλαξη κατά της σύγκρουσης των οχημάτων με κινητήρα και των ρυμουλκουμένων τους»

Επίσημη Εφημερίδα αριθ. L 131 της 18/05/1981 σ. 0004 - 0005 Φινλανδική ειδική έκδοση: Κεφάλαιο 13 τόμος 11 σ. 0116  Ισπανική ειδική έκδοση: Κεφάλαιο 13 τόμος 11 σ. 0177  Σουηδική ειδική έκδοση: Κεφάλαιο 13 τόμος 11 σ. 0116  Πορτογαλική ειδική έκδοση : Κεφάλαιο 13 τόμος 11 σ. 0177

ΟΔΗΓΙΑ ΤΗΣ ΕΠΙΤΡΟΠΗΣ της 13ης Απριλίου 1981 που τροποποιεί την οδηγία 79/490/ΕΟΚ της Επιτροπής "περί προσαρμογής στην τεχνολογική πρόοδο της οδηγίας 70/221/ΕΟΚ του Συμβουλίου περί της προσεγγίσεως των νομοθεσιών των Κρατών μελών, των αναφερομένων  στις δεξαμενές υγρών καυσίμων και στην οπίσθια προφύλαξη κατά της συγκρούσεως των οχημάτων με κινητήρα και των ρυμουλκουμένων τους"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους(1), όπως τροποποιήθηκε τελευταία από την οδηγία  80/1267/ΕΟΚ(2), και ιδίως το άρθρο 13,  την οδηγία 70/ 221/ ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των Κρατών μελών, των αναφερομένων στις δεξαμενές υγρών καυσίμων και στην οπίσθια προφύλαξη κατά της συγκρούσεως των οχημάτων με κινητήρα και των  ρυμουλκουμένων τους(3), όπως τροποποιήθηκε τελευταία από την οδηγία 79/490/ΕΟΚ(4), και ιδίως το άρθρο 3,  Εκτιμώντας:  ότι χάρη στην κτηθείσα πείρα διαπιστώθηκε ότι η παρούσα διατύπωση του σημείου II.5.2 του παραρτήματος της οδηγίας 79/490/ΕΟΚ περί της οπισθίας προφυλάξεως κατά της συγκρούσεως των οχημάτων των κατηγοριών Μ1, Μ2, Μ3, Ν1, Ο1, και Ο2, είναι σχετικά αόριστη  και όχι ακριβής όσον αφορά το πλάτος επί του οποίου ελέγχεται η προδιαγραφή- ότι αυτό μπορεί να οδηγήσει σε διαφορετικές απαιτήσεις, ανάλογα με τις υπηρεσίες επικυρώσεως, με κίνδυνο αντιφάσεων προς την οδηγία 74/483/ΕΟΚ του Συμβουλίου (5) περί  εξωτερικών προεξοχών των οχημάτων της κατηγορίας Μ1, και επίσης με κίνδυνο τεχνικών εμποδίων στις συναλλαγές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 79/490/ΕΟΚ τροποποιείται ως εξής:  Το κείμενο του σημείου II.5.2 του παραρτήματος αντικαθίσταται από το ακόλουθο κείμενο:  "II.5.2. Κάθε όχημα μιας των κατηγοριών Μ1, Μ2, Μ3, Ν1, Ο1, και Ο2, (κατηγορίες σύμφωνα με τη διεθνή κατάταξη που περιλαμβάνεται στη σημείωση β) του παραρτήματος I της οδηγίας 70/156/ΕΟΚ), θεωρείται ότι πληροί τον όρο που προβλέπεται στο σημείο II.5.1:   - είτε εφ'όσον πληροί τους όρους που περιγράφονται στο σημείο II.5.3,  - είτε εφ'όσον το ύψος κάτω από το οπίσθιο τμήμα του κενού οχήματος δεν υπερβαίνει τα 55 cm επί πλάτους που δεν πρέπει να είναι μικρότερο, πλέον των 10 cm από κάθε πλευρά, από το πλάτος του οπίσθιου άξονα (χωρίς να λαμβάνεται υπόψη η διόγκωση των τροχών  πλησίον του εδάφους).  Αν υπάρχουν περισσότεροι του ενός οπίσθιοι άξονες, το θεωρούμενο πλάτος είναι εκείνο του πλατύτερου οπίσθιου άξονα.  Η προδιαγραφή αυτή πρέπει να τηρείται τουλάχιστον επί γραμμής που απέχει 45 cm κατά μέγιστο όριο από το οπίσθιο άκρο του οχήματος".   Άρθρο 2  Τα Κράτη μέλη θέτουν σε ισχύ, πριν από την 1η Οκτωβρίου 1981, τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 13 Απριλίου 1981.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 375 της 31. 12. 1980, σ. 34.  (3) ΕΕ αριθ. L 76 της 6. 4. 1970, σ. 23 και ΕΕ αριθ. L 65 της 15. 3. 1979, σ. 42.  (4) ΕΕ αριθ. L 128 της 26. 5. 1979. σ. 22.  (5) ΕΕ αριθ. L 266 της 2. 10. 1974, σ. 4.


title: Οδηγία 2014/62/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014 , σχετικά με την προστασία του ευρώ και άλλων νομισμάτων από την παραχάραξη και την κιβδηλεία μέσω του ποινικού δικαίου, και για την αντικατάσταση της απόφασης-πλαισίου 2000/383/ΔΕΥ του Συμβουλίου

text:
                  21.5.2014

                  EL

                  Επίσημη Εφημερίδα της Ευρωπαϊκής Ένωσης

                  L 151/1

         ΟΔΗΓΙΑ 2014/62/ΕΕ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 15ης Μαΐου 2014
         σχετικά με την προστασία του ευρώ και άλλων νομισμάτων από την παραχάραξη και την κιβδηλεία μέσω του ποινικού δικαίου, και για την αντικατάσταση της απόφασης-πλαισίου 2000/383/ΔΕΥ του Συμβουλίου
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 83 παράγραφος 1,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη της Ευρωπαϊκής Κεντρικής Τράπεζας (1),
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (2),
         Αποφασίζοντας σύμφωνα με τη συνήθη νομοθετική διαδικασία (3),
         Εκτιμώντας τα ακόλουθα:

                     (1)

                     Ως το ενιαίο νόμισμα των κρατών μελών της ζώνης του ευρώ, το ευρώ έχει εξελιχθεί σε σημαντικό παράγοντα για την οικονομία της Ένωσης και την καθημερινότητα των πολιτών της. Ωστόσο, από την εισαγωγή του το 2002, ως νόμισμα που αποτελεί συνεχώς στόχο οργανωμένων εγκληματικών ομάδων, οι οποίες δραστηριοποιούνται στη παραχάραξη και την κιβδηλεία του χρήματος, η παραχάραξη και η κιβδηλεία του ευρώ έχει επιφέρει οικονομική ζημία ύψους τουλάχιστον 500 εκατ. EUR. Είναι προς το συμφέρον της Ένωσης συνολικά να αντιτίθεται και να διώκει ποινικά κάθε δραστηριότητα που είναι πιθανόν να διακυβεύσει τη γνησιότητα του ευρώ μέσω παραχάραξης και κιβδηλείας.

                     (2)

                     Τα προϊόντα παραχάραξης και κιβδηλείας έχουν ιδιαίτερα αρνητικό αντίκτυπο στην κοινωνία. Ζημιώνουν τους πολίτες και τις επιχειρήσεις που δεν αποζημιώνονται για τα πλαστά τραπεζογραμμάτια και κίβδηλα κέρματα, ακόμη και όταν τα έχουν αποδεχθεί καλή τη πίστει. Είναι δυνατόν να δημιουργήσουν ανησυχία στους καταναλωτές σε σχέση με την επαρκή προστασία των μετρητών και φόβο για παραλαβή πλαστών τραπεζογραμματίων και κίβδηλων κερμάτων. Η διασφάλιση, ως εκ τούτου, της εμπιστοσύνης και της πίστης των πολιτών, των επιχειρήσεων και των χρηματοπιστωτικών ιδρυμάτων, σε όλα τα κράτη μέλη καθώς και σε τρίτες χώρες, στη γνησιότητα των τραπεζογραμματίων και των κερμάτων είναι θεμελιώδους σημασίας.

                     (3)

                     Είναι απαραίτητο να εξασφαλισθεί ότι το ευρώ και οποιοδήποτε άλλο νόμισμα κυκλοφορεί νομίμως προστατεύονται επαρκώς σε όλα τα κράτη μέλη μέσω αποτελεσματικών και αποδοτικών μέτρων ποινικού δικαίου.

                     (4)

                     Ο κανονισμός (ΕΚ) αριθ. 974/98 του Συμβουλίου (4) υποχρεώνει τα κράτη μέλη νόμισμα των οποίων είναι το ευρώ να εξασφαλίζουν τη δέουσα καταστολή της παραχάραξης και παραποίησης και κιβδηλείας χαρτονομισμάτων και κερμάτων του ευρώ.

                     (5)

                     Οι κανονισμοί του Συμβουλίου (ΕΚ) αριθ. 1338/2001 (5) και (ΕΚ) αριθ. 1339/2001 (6) θεσπίζουν τα αναγκαία μέτρα για την προστασία του ευρώ από δραστηριότητες παραχάραξης και κιβδηλείας, ειδικότερα μέτρα για την απόσυρση από την κυκλοφορία πλαστών τραπεζογραμματίων και κίβδηλων κερμάτων ευρώ.

                     (6)

                     Η Διεθνής σύμβαση για την καταστολή της παραχάραξης και κιβδηλείας που υπεγράφη στη Γενεύη στις 20 Απριλίου 1929 και το συνοδευτικό πρωτόκολλο (η «σύμβαση της Γενεύης») (7) θεσπίζει κανόνες για την αποτελεσματική πρόληψη, δίωξη και τιμωρία του αδικήματος της παραχάραξης και κιβδηλείας. Ειδικότερα, αποσκοπεί να διασφαλίσει την επιβολή αυστηρών ποινών και άλλων κυρώσεων για τη διάπραξη αδικημάτων παραχάραξης νομισμάτων. Όλα τα συμβαλλόμενα μέρη της σύμβασης της Γενεύης οφείλουν να εφαρμόζουν την αρχή της αποφυγής διακρίσεων έναντι νομισμάτων εκτός του εθνικού τους νομίσματος.

                     (7)

                     Η παρούσα οδηγία συμπληρώνει τις διατάξεις και διευκολύνει την εφαρμογή της σύμβασης της Γενεύης από τα κράτη μέλη. Προς τούτο, είναι σημαντικό τα κράτη μέλη να είναι μέλη της σύμβασης της Γενεύης.

                     (8)

                     Η παρούσα οδηγία βασίζεται στην απόφαση-πλαίσιο 2000/383/ΔΕΥ του Συμβουλίου (8), την οποία και επικαιροποιεί. Συμπληρώνει την εν λόγω απόφαση-πλαίσιο με περαιτέρω διατάξεις σχετικά με το επίπεδο των κυρώσεων, τα ερευνητικά μέσα και την ανάλυση, την ανίχνευση και τον εντοπισμό πλαστών τραπεζογραμματίων και κίβδηλων κερμάτων ευρώ κατά τις ένδικες διαδικασίες.

                     (9)

                     Η παρούσα οδηγία θα πρέπει να καλύπτει οποιοδήποτε τραπεζογραμμάτιο και κέρμα κυκλοφορεί νομίμως, ανεξάρτητα από το αν είναι κατασκευασμένο από χαρτί, μέταλλο ή οποιοδήποτε άλλο υλικό.

                     (10)

                     Η προστασία του ευρώ και άλλων νομισμάτων προϋποθέτει κοινό ορισμό των ποινικών αδικημάτων που σχετίζονται με την παραχάραξη και την κιβδηλεία του νομίσματος, καθώς επίσης και επιβολή κοινών, αποτελεσματικών, αναλογικών και αποτρεπτικών κυρώσεων τόσο για τα φυσικά όσο και για τα νομικά πρόσωπα. Προκειμένου να εξασφαλισθεί συνέπεια με τη σύμβαση της Γενεύης, η παρούσα οδηγία θα πρέπει να προβλέπει την τιμωρία των ίδιων αδικημάτων με αυτά που προβλέπονται στη σύμβαση της Γενεύης. Επομένως, η παραγωγή πλαστών τραπεζογραμματίων και κίβδηλων κερμάτων και η διανομή αυτών θα πρέπει να συνιστούν ποινικό αδίκημα. Θα πρέπει να τιμωρούνται ανεξάρτητα οι δραστηριότητες που αφορούν προπαρασκευαστικές ενέργειες για την τέλεση των εν λόγω αδικημάτων, παραδείγματος χάριν η παραγωγή εργαλείων και εξαρτημάτων παραχάραξης και κιβδηλείας. Ο κοινός στόχος αυτών των ορισμών των αδικημάτων θα πρέπει να είναι ότι θα λειτουργούν αποτρεπτικά ως προς τον χειρισμό πλαστών τραπεζογραμματίων και κίβδηλων κερμάτων, μέσων και άλλων εργαλείων παραχάραξης και κιβδηλείας.

                     (11)

                     Η κατάχρηση νόμιμων εγκαταστάσεων ή υλικού εξουσιοδοτημένων τυπογραφείων ή νομισματοκοπείων για την παραγωγή μη εγκεκριμένων τραπεζογραμματίων και κερμάτων για απατηλή χρήση, θα πρέπει επίσης να συνιστά ποινικό αδίκημα. Η κατάχρηση αυτή καλύπτει επίσης καταστάσεις κατά τις οποίες μια εθνική κεντρική τράπεζα ή ένα εθνικό νομισματοκοπείο ή άλλη εξουσιοδοτημένη μονάδα παράγει τραπεζογραμμάτια ή κέρματα που υπερβαίνουν την ποσόστωση που έχει εγκριθεί από την Ευρωπαϊκή Κεντρική Τράπεζα (ΕΚΤ). Καλύπτει επίσης καταστάσεις κατά τις οποίες υπάλληλος εξουσιοδοτημένου τυπογραφείου ή νομισματοκοπείου κάνει κατάχρηση των εγκαταστάσεων για ίδιους σκοπούς. Η εν λόγω συμπεριφορά θα πρέπει να τιμωρείται ως ποινικό αδίκημα ακόμη και εάν δεν πρόκειται για υπέρβαση της εγκεκριμένης ποσότητας, διότι τα τραπεζογραμμάτια και κέρματα που έχουν παραχθεί, άπαξ και τεθούν σε κυκλοφορία, δεν θα μπορούν να διακρίνονται από το νόμιμο νόμισμα.

                     (12)

                     Τραπεζογραμμάτια και κέρματα που δεν έχουν εκδοθεί ακόμη επισήμως από την ΕΚΤ ή τις εθνικές κεντρικές τράπεζες και τα εθνικά νομισματοκοπεία επίσης προστατεύονται από την παρούσα οδηγία. Επομένως, παραδείγματος χάριν, κέρματα του ευρώ με νέες εθνικές όψεις ή νέες σειρές τραπεζογραμματίων του ευρώ θα πρέπει να προστατεύονται πριν από την επίσημη θέση τους σε κυκλοφορία.

                     (13)

                     Η ηθική αυτουργία, η συνέργεια και η απόπειρα τέλεσης των βασικών αδικημάτων παραχάραξης και κιβδηλείας, συμπεριλαμβανομένων της κατάχρησης νόμιμων εγκαταστάσεων ή υλικού και της παραχάραξης και κιβδηλείας τραπεζογραμματίων και κερμάτων που δεν έχουν ακόμη εκδοθεί αλλά προορίζονται προς κυκλοφορία, θα πρέπει επίσης να τιμωρούνται, οσάκις ενδείκνυται. Η παρούσα οδηγία δεν απαιτεί από τα κράτη μέλη να καταστήσουν αξιόποινη την απόπειρα τέλεσης αδικήματος που σχετίζεται με μέσο ή εξάρτημα παραχάραξης ή κιβδηλείας.

                     (14)

                     Η πρόθεση θα πρέπει να είναι μέρος όλων των στοιχείων που συνιστούν τα αδικήματα που ορίζονται στην παρούσα οδηγία.

                     (15)

                     Η παραχάραξη και κιβδηλεία νομισμάτων κατά παράδοση συνιστά εγκληματική πράξη που υπόκειται σε αυστηρές κυρώσεις στα κράτη μέλη. Αυτό οφείλεται στη σοβαρότητα και στον αντίκτυπο του εγκλήματος για τους πολίτες και τις επιχειρήσεις και στην ανάγκη να διασφαλίζεται η εμπιστοσύνη των πολιτών και των επιχειρηματιών στη γνησιότητα του ευρώ και των άλλων νομισμάτων. Αυτό ισχύει ιδιαίτερα για το ευρώ, το οποίο είναι το ενιαίο νόμισμα περισσότερων των 330 εκατ. ατόμων στη ζώνη του ευρώ και το δεύτερο σημαντικότερο διεθνές νόμισμα.

                     (16)

                     Τα κράτη μέλη θα πρέπει να προβλέπουν ποινικές κυρώσεις στο εθνικό τους δίκαιο σχετικά με τις διατάξεις του δικαίου της Ένωσης που αφορούν την καταπολέμηση της παραχάραξης και της κιβδηλείας. Οι εν λόγω κυρώσεις θα πρέπει να είναι αποτελεσματικές, αναλογικές και αποτρεπτικές και θα πρέπει να περιλαμβάνουν φυλάκιση. Το ελάχιστο επίπεδο της μέγιστης διάρκειας ποινής φυλάκισης που προβλέπεται στην παρούσα οδηγία για τα αδικήματα που αυτή ορίζει, θα πρέπει να εφαρμόζεται τουλάχιστον στις σοβαρότερες μορφές των αδικημάτων αυτών.

                     (17)

                     Τα επίπεδα των κυρώσεων θα πρέπει να είναι αποτελεσματικά και αποτρεπτικά, ωστόσο δεν θα πρέπει να υπερβαίνουν τα όρια της αναλογικότητας προς τα αδικήματα. Μολονότι η εσκεμμένη διάθεση παραχαραγμένων νομισμάτων τα οποία παρελήφθησαν καλή τη πίστει θα μπορούσε να τιμωρείται με διαφορετικό τύπο ποινικής κύρωσης, συμπεριλαμβανόμενων των προστίμων, στο εθνικό δίκαιο των κρατών μελών, το εν λόγω εθνικό δίκαιο θα πρέπει να προβλέπει φυλάκιση ως μέγιστη κύρωση. Η ποινή φυλάκισης για φυσικά πρόσωπα θα έχει ισχυρό αποτρεπτικό ρόλο για τους επίδοξους εγκληματίες σε ολόκληρη την Ένωση.

                     (18)

                     Δεδομένου ότι η παρούσα οδηγία θεσπίζει ελάχιστους κανόνες, τα κράτη μέλη δύνανται να θεσπίζουν ή να διατηρούν αυστηρότερους κανόνες για αδικήματα παραχάραξης και κιβδηλείας νομισμάτων.

                     (19)

                     Η παρούσα οδηγία δεν θίγει τους γενικούς κανόνες και αρχές του εθνικού ποινικού δικαίου για την επιβολή και την εκτέλεση ποινών σύμφωνα με τα συγκεκριμένα περιστατικά κάθε μεμονωμένης υπόθεσης.

                     (20)

                     Δεδομένου ότι η εμπιστοσύνη στη γνησιότητα των τραπεζογραμματίων και των κερμάτων είναι δυνατόν να πληγεί ή να απειληθεί επίσης εξαιτίας ενεργειών νομικών προσώπων, τα νομικά πρόσωπα θα πρέπει να θεωρείται ότι υπέχουν ευθύνη για αδικήματα που διαπράττονται για λογαριασμό τους.

                     (21)

                     Προκειμένου να εξασφαλίζεται η επιτυχής έκβαση των ερευνών και της δίωξης αδικημάτων παραχάραξης και κιβδηλείας, οι αρμόδιοι για την έρευνα και τη δίωξη τέτοιων αδικημάτων θα πρέπει να έχουν τη δυνατότητα να χρησιμοποιούν αποτελεσματικά ερευνητικά μέσα, όπως αυτά που χρησιμοποιούνται για την καταπολέμηση του οργανωμένου εγκλήματος ή άλλων σοβαρών εγκλημάτων. Τα μέσα αυτά θα μπορούσαν, όπου ενδείκνυται, να περιλαμβάνουν, παραδείγματος χάριν, την παρακολούθηση των επικοινωνιών, την κεκαλυμμένη παρακολούθηση συμπεριλαμβανομένης της ηλεκτρονικής παρακολούθησης, την παρακολούθηση τραπεζικών λογαριασμών και άλλες οικονομικής φύσεως έρευνες. Λαμβάνοντας υπόψη, μεταξύ άλλων, την αρχή της αναλογικότητας, η χρήση των μέσων αυτών σύμφωνα με το εθνικό δίκαιο θα πρέπει να είναι ανάλογη της φύσης και της σοβαρότητας των αδικημάτων που ερευνώνται. Θα πρέπει να γίνεται σεβαστό το δικαίωμα για την προστασία προσωπικών δεδομένων.

                     (22)

                     Τα κράτη μέλη θα πρέπει να θεμελιώσουν τη δικαιοδοσία τους με τρόπο που συνάδει με τη σύμβαση της Γενεύης και τις διατάξεις περί δικαιοδοσίας στο λοιπό ποινικό δίκαιο της Ένωσης, ήτοι για αδικήματα που τελέστηκαν στο έδαφός τους και για αδικήματα που τελέστηκαν από υπηκόους τους, λαμβάνοντας υπόψη ότι γενικά τα αδικήματα αντιμετωπίζονται καλύτερα από τα συστήματα ποινικής δικαιοσύνης της χώρας στην οποία αυτά τελέστηκαν.

                     (23)

                     Ο κυρίαρχος ρόλος του ευρώ για την οικονομία και την κοινωνία της Ένωσης, καθώς και η συγκεκριμένη απειλή για το ευρώ ως νόμισμα παγκόσμιας σημασίας, όπως προκύπτει από την ύπαρξη σημαντικού αριθμού τυπογραφείων σε τρίτες χώρες, προϋποθέτουν τη λήψη πρόσθετων μέτρων για την προστασία του. Ως εκ τούτου, θα πρέπει να θεσπιστεί δικαιοδοσία για αδικήματα που σχετίζονται με το ευρώ και διαπράττονται εκτός του εδάφους ενός συγκεκριμένου κράτους μέλους εφόσον είτε ο δράστης βρίσκεται στο έδαφος του εν λόγω κράτους μέλους και δεν έχει εκδοθεί είτε τα πλαστά τραπεζογραμμάτια και κίβδηλα κέρματα ευρώ που σχετίζονται με το αδίκημα εντοπίζονται στο εν λόγω κράτος μέλος.
                     Λαμβάνοντας υπόψη την αντικειμενικά διαφορετική κατάσταση των κρατών μελών που έχουν ως νόμισμα το ευρώ, κρίνεται σκόπιμο η υποχρέωση καθιέρωσης δικαιοδοσίας τέτοιου είδους να ισχύει μόνο για τα εν λόγω κράτη μέλη. Για τη δίωξη των αδικημάτων που ορίζονται στο άρθρο 3 παράγραφος 1 στοιχείο α), στο άρθρο 3 παράγραφοι 2 και 3, εφόσον σχετίζονται με το άρθρο 3 παράγραφος 1 στοιχείο α), καθώς και της ηθικής αυτουργίας, συνέργειας και απόπειρας τέλεσης των αδικημάτων αυτών, η καθιέρωση δικαιοδοσίας δεν θα πρέπει να εξαρτάται από την προϋπόθεση ότι η πράξη αποτελεί αδίκημα στον τόπο όπου διαπράχθηκε. Κατά την άσκηση αυτής της δικαιοδοσίας, τα κράτη μέλη θα πρέπει να λαμβάνουν υπόψη τους κατά πόσο τα αδικήματα αντιμετωπίζονται από το σύστημα ποινικής δικαιοσύνης της χώρας στην οποία διαπράχθηκαν, και θα πρέπει να τηρούν την αρχή της αναλογικότητας, ιδίως όσον αφορά καταδικαστικές αποφάσεις που έχει εκδώσει τρίτη χώρα για την ίδια συμπεριφορά.

                     (24)

                     Για το ευρώ, η ανάλυση και η εξακρίβωση πλαστών τραπεζογραμματίων και κίβδηλων κερμάτων ευρώ ασκείται κεντρικά από τα εθνικά κέντρα ανάλυσης και από τα εθνικά κέντρα ανάλυσης κερμάτων αντίστοιχα, που έχουν οριστεί ή συσταθεί δυνάμει του κανονισμού (ΕΚ) αριθ. 1338/2001. Η ανάλυση, η ανίχνευση και ο εντοπισμός πλαστών τραπεζογραμματίων και κίβδηλων κερμάτων του ευρώ θα πρέπει επίσης να μπορούν να πραγματοποιούνται κατά τη διάρκεια εν εξελίξει δικαστικών διαδικασιών προκειμένου να επιταχύνεται ο εντοπισμός της πηγής της παραγωγής των πλαστών νομισμάτων σε δεδομένη ποινική έρευνα ή δίωξη και να αποφεύγεται και να αναστέλλεται η περαιτέρω κυκλοφορία τέτοιων προϊόντων παραχάραξης και κιβδηλείας, τηρουμένης δεόντως της αρχής της δίκαιης και αποτελεσματικής δίκης. Αυτό θα συνέβαλε στην αποτελεσματικότερη καταπολέμηση των αδικημάτων παραχάραξης και κιβδηλείας και παράλληλα θα οδηγούσε σε αύξηση του αριθμού των μεταφορών κατασχεθέντων προϊόντων παραχάραξης και κιβδηλείας κατά τη διάρκεια εκκρεμών ποινικών διαδικασιών, με ορισμένες εξαιρέσεις, όπου θα πρέπει να παρέχεται μόνο πρόσβαση σε προϊόντα παραχάραξης και κιβδηλείας. Γενικά, οι αρμόδιες δικαστικές αρχές θα πρέπει να επιτρέπουν τη φυσική μεταφορά των προϊόντων παραχάραξης και κιβδηλείας στα εθνικά κέντρα ανάλυσης και στα εθνικά κέντρα ανάλυσης κερμάτων. Σε ορισμένες περιπτώσεις, παραδείγματος χάριν, όπου λιγοστά μόνο πλαστά τραπεζογραμμάτια ή κίβδηλα κέρματα συνιστούν αποδεικτικά στοιχεία ποινικών διαδικασιών ή όπου η φυσική μεταφορά αυτών συνεπάγεται τον κίνδυνο καταστροφής αποδεικτικών στοιχείων, όπως τα δακτυλικά αποτυπώματα, οι αρμόδιες δικαστικές αρχές θα πρέπει αντιθέτως να έχουν τη δυνατότητα να αποφασίζουν την παροχή πρόσβασης στα εν λόγω τραπεζογραμμάτια και κέρματα.

                     (25)

                     Είναι αναγκαία η συλλογή συγκρίσιμων δεδομένων σχετικά με τα αδικήματα που αναφέρονται στην παρούσα οδηγία. Προκειμένου να υπάρχει μια πληρέστερη εικόνα του προβλήματος της παραχάραξης και κιβδηλείας σε επίπεδο Ένωσης και, ως εκ τούτου, να διαμορφωθεί μια πιο αποτελεσματική απάντηση, τα κράτη μέλη θα πρέπει να διαβιβάζουν στην Επιτροπή τα συναφή στατιστικά δεδομένα σε σχέση με τον αριθμό των αδικημάτων που αφορούν πλαστά τραπεζογραμμάτια και κίβδηλα κέρματα και τον αριθμό των ατόμων στα οποία ασκήθηκε δίωξη και καταδικάσθηκαν.

                     (26)

                     Προκειμένου να επιτευχθεί ο στόχος της καταπολέμησης της παραχάραξης τραπεζογραμματίων και κιβδηλείας κερμάτων σε ευρώ, θα πρέπει να επιδιωχθεί σύμφωνα με τις σχετικές διαδικασίες της Συνθήκης η σύναψη συμφωνιών με τρίτες χώρες, ιδιαίτερα εκείνες τις χώρες που χρησιμοποιούν ως νόμισμα το ευρώ.

                     (27)

                     Η παρούσα οδηγία σέβεται τα θεμελιώδη δικαιώματα και τηρεί τις αρχές που αναγνωρίζονται ειδικότερα από τον Χάρτη των Θεμελιωδών Δικαιωμάτων της Ευρωπαϊκής Ένωσης, και συγκεκριμένα το δικαίωμα στην ελευθερία και την ασφάλεια, τον σεβασμό της ιδιωτικής και οικογενειακής ζωής, την ελευθερία επαγγέλματος και το δικαίωμα στην εργασία, την επιχειρηματική ελευθερία, το δικαίωμα ιδιοκτησίας, το δικαίωμα αποτελεσματικής προσφυγής και αμερόληπτης δίκης, το τεκμήριο αθωότητας και το δικαίωμα υπεράσπισης, τις αρχές της νομιμότητας και αναλογικότητας των ποινικών αδικημάτων και ποινών, καθώς και το δικαίωμα να μην παραπεμφθεί κανείς σε δίκη ή να καταδικαστεί ποινικά δύο φορές για το ίδιο ποινικό αδίκημα. Η παρούσα οδηγία αποσκοπεί στην εξασφάλιση του πλήρους σεβασμού των εν λόγω δικαιωμάτων και αρχών και θα πρέπει να εφαρμόζεται αναλόγως.

                     (28)

                     Η παρούσα οδηγία αποσκοπεί στην τροποποίηση και επέκταση των διατάξεων της απόφασης-πλαισίου 2000/383/ΔΕΥ. Επειδή οι τροποποιήσεις που πρόκειται να επέλθουν είναι ουσιαστικές ως προς τον αριθμό και τη φύση τους, η απόφαση- πλαίσιο θα πρέπει, για λόγους σαφήνειας, να αντικατασταθεί στο σύνολό της για τα κράτη μέλη που δεσμεύονται από την παρούσα οδηγία.

                     (29)

                     Δεδομένου ότι ο στόχος της παρούσας οδηγίας, συγκεκριμένα η προστασία του ευρώ και άλλων νομισμάτων από την παραχάραξη και την κιβδηλεία, δεν μπορεί να επιτευχθεί επαρκώς από τα κράτη μέλη, μπορεί όμως, λόγω της κλίμακας και των αποτελεσμάτων του, να επιτευχθεί καλύτερα σε επίπεδο Ένωσης, η Ένωση μπορεί να θεσπίζει μέτρα σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση (ΣΕΕ). Σύμφωνα με την αρχή της αναλογικότητας, όπως ορίζεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την επίτευξη του εν λόγω στόχου.

                     (30)

                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας που προσαρτάται στη ΣΕΕ και στη Συνθήκη για τη λειτουργία της Ευρωπαϊκής Ένωσης (ΣΛΕΕ), η Δανία δεν συμμετέχει στη θέσπιση της παρούσας οδηγίας και δεν δεσμεύεται από αυτή, ούτε υπόκειται στην εφαρμογή της.

                     (31)

                     Σύμφωνα με το άρθρο 3 του πρωτοκόλλου αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη ΣΕΕ και στη ΣΛΕΕ, η Ιρλανδία έχει κοινοποιήσει την επιθυμία της να συμμετάσχει στη θέσπιση και την εφαρμογή της παρούσας οδηγίας.

                     (32)

                     Σύμφωνα με τα άρθρα 1, 2 και 4α παράγραφος 1 του πρωτοκόλλου αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη ΣΕΕ και στη ΣΛΕΕ, και με την επιφύλαξη του άρθρου 4 του εν λόγω πρωτοκόλλου, το Ηνωμένο Βασίλειο δεν συμμετέχει στη θέσπιση της παρούσας οδηγίας και δεν δεσμεύεται από αυτήν ούτε υπόκειται στην εφαρμογή της,

               ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

            Άρθρο 1
            Αντικείμενο
            Η παρούσα οδηγία θεσπίζει ελάχιστους κανόνες σχετικά με τον ορισμό ποινικών αδικημάτων και κυρώσεων στον τομέα της παραχάραξης και κιβδηλείας του ευρώ και άλλων νομισμάτων. Εισάγει επίσης κοινές διατάξεις για την ενίσχυση της καταπολέμησης των εν λόγω αδικημάτων και τη βελτίωση της διερεύνησής τους και τη διασφάλιση καλύτερης συνεργασίας κατά της παραχάραξης και κιβδηλείας.

            Άρθρο 2
            Ορισμοί
            Για τους σκοπούς της παρούσας οδηγίας ισχύουν οι ακόλουθοι ορισμοί:

                        α)

                        ως «νόμισμα» νοούνται τα τραπεζογραμμάτια και κέρματα που κυκλοφορούν νομίμως, συμπεριλαμβανομένων των τραπεζογραμματίων και των κερμάτων ευρώ που κυκλοφορούν νομίμως δυνάμει του κανονισμού (ΕΚ) αριθ. 974/98·

                        β)

                        ως «νομικό πρόσωπο» νοείται κάθε οντότητα που έχει νομική προσωπικότητα βάσει του ισχύοντος δικαίου, πλην των κρατών ή άλλων οργανισμών δημοσίου δικαίου όταν ασκούν κρατική εξουσία και των οργανισμών δημοσίου διεθνούς δικαίου.

            Άρθρο 3
            Αδικήματα

               1.   Τα κράτη μέλη λαμβάνουν τα αναγκαία μέτρα ώστε να διασφαλίσουν ότι οι ακόλουθες ενέργειες θεωρούνται αξιόποινα ποινικά αδικήματα όταν διαπράττονται εκ προθέσεως:

                           α)

                           η απατηλή κατασκευή ή αλλοίωση νομίσματος, ανεξαρτήτως του χρησιμοποιηθέντος μέσου·

                           β)

                           η απατηλή θέση σε κυκλοφορία παραχαραγμένου νομίσματος·

                           γ)

                           η εισαγωγή, εξαγωγή, μεταφορά, αποδοχή ή προμήθεια παραχαραγμένου νομίσματος προκειμένου να τεθεί σε κυκλοφορία εν γνώσει της πλαστότητάς του·

                           δ)

                           η απατηλή κατασκευή, αποδοχή, προμήθεια ή κατοχή:

                                       i)

                                       εργαλείων, αντικειμένων, ηλεκτρονικών προγραμμάτων και δεδομένων, καθώς και λοιπών μέσων προορισμένων από τη φύση τους για την παραχάραξη ή αλλοίωση νομίσματος, ή

                                       ii)

                                       χαρακτηριστικών ασφαλείας, όπως ολογράμματα, υδατόσημα ή λοιπά συστατικά στοιχεία του νομίσματος, τα οποία χρησιμεύουν για την προστασία του από την παραχάραξη και την κιβδηλεία.

               2.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι η συμπεριφορά που αναφέρεται στην παράγραφο 1 στοιχεία α), β) και γ) είναι αξιόποινη και όταν αφορά τραπεζογραμμάτια ή κέρματα τα οποία κατασκευάζονται ή έχουν κατασκευαστεί με χρήση νόμιμων εγκαταστάσεων ή υλικού κατά παράβαση των δικαιωμάτων των αρμόδιων αρχών ή των προϋποθέσεων έκδοσης τραπεζογραμματίων ή κερμάτων.

               3.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι η συμπεριφορά που αναφέρεται στις παραγράφους 1 και 2 είναι αξιόποινη και όταν αφορά τραπεζογραμμάτια και κέρματα που δεν έχουν ακόμη εκδοθεί αλλά προορίζονται για κυκλοφορία ως νόμιμο χρήμα.

            Άρθρο 4
            Ηθική αυτουργία, συνέργεια και απόπειρα

               1.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι η ηθική αυτουργία ή η συνέργεια σε αδίκημα που αναφέρεται στο άρθρο 3 συνιστούν ποινικό αδίκημα.

               2.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι η απόπειρα τέλεσης αδικήματος που αναφέρεται στο άρθρο 3 παράγραφος 1 στοιχεία α), β) ή γ), στο άρθρο 3 παράγραφος 2 ή στο άρθρο 3 παράγραφος 3 σε σχέση με τις ενέργειες που αναφέρονται στο άρθρο 3 παράγραφος 1 στοιχεία α), β) και γ) συνιστά ποινικό αδίκημα.

            Άρθρο 5
            Κυρώσεις για φυσικά πρόσωπα

               1.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι η αναφερόμενη στα άρθρα 3 και 4 συμπεριφορά τιμωρείται με αποτελεσματικές, αναλογικές και αποτρεπτικές ποινικές κυρώσεις.

               2.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι τα αδικήματα που αναφέρονται στο άρθρο 3 παράγραφος 1 στοιχείο δ), τα αδικήματα που αναφέρονται στο άρθρο 3 παράγραφος 2 και τα αδικήματα που αναφέρονται στο άρθρο 3 παράγραφος 3 σε σχέση με τη συμπεριφορά που αναφέρεται στο άρθρο 3 παράγραφος 1 στοιχείο δ) τιμωρείται με μέγιστη κύρωση που προβλέπει φυλάκιση.

               3.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι τα αδικήματα που αναφέρονται στο άρθρο 3 παράγραφος 1 στοιχείο α) και στο άρθρο 3 παράγραφος 3 σε σχέση με τη συμπεριφορά που αναφέρεται στο άρθρο 3 παράγραφος 1 στοιχείο α) τιμωρείται με μέγιστη ποινή φυλάκισης τουλάχιστον οκτώ ετών.

               4.   Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι τα αδικήματα που αναφέρονται στο άρθρο 3 παράγραφος 1 στοιχεία β) και γ) και στο άρθρο 3 παράγραφος 3 σε σχέση με τη συμπεριφορά που αναφέρεται στο άρθρο 3 παράγραφος 1 στοιχεία β) και γ) τιμωρείται με μέγιστη ποινή φυλάκισης τουλάχιστον πέντε ετών.

               5.   Όσον αφορά το αδίκημα που αναφέρεται στο άρθρο 3 παράγραφος 1 στοιχείο β), τα κράτη μέλη μπορούν να προβλέπουν αποτελεσματικές, αναλογικές και αποτρεπτικές ποινικές κυρώσεις άλλες από εκείνες που αναφέρονται στην παράγραφο 4 του παρόντος άρθρου, συμπεριλαμβανομένων προστίμων και ποινών φυλάκισης, εάν ο αποδέκτης παρέλαβε πλαστά νομίσματα εν αγνοία του αλλά τα διοχέτευσε εν γνώσει του ότι ήταν πλαστά.

            Άρθρο 6
            Ευθύνη νομικών προσώπων

               1.   Τα κράτη μέλη λαμβάνουν τα αναγκαία μέτρα ώστε τα νομικά πρόσωπα να υπέχουν ευθύνη για τα αδικήματα που αναφέρονται στα άρθρα 3 και 4 τα οποία τελεί για λογαριασμό τους, είτε ατομικώς είτε ως μέλος οργάνου τους, φυσικό πρόσωπο το οποίο κατέχει ιθύνουσα θέση εντός του νομικού προσώπου, με βάση:

                           α)

                           εξουσία εκπροσώπησης του νομικού προσώπου·

                           β)

                           εξουσία λήψης αποφάσεων για λογαριασμό του νομικού προσώπου· ή

                           γ)

                           εξουσία άσκησης ελέγχου εντός του νομικού προσώπου.

               2.   Τα κράτη μέλη μεριμνούν ώστε ένα νομικό πρόσωπο να υπέχει ευθύνη όταν η ελλιπής εποπτεία ή ο ελλιπής έλεγχος από πρόσωπο που αναφέρεται στην παράγραφο 1 του παρόντος άρθρου καθιστά δυνατή τη διάπραξη αδικήματος που αναφέρεται στα άρθρα 3 και 4 προς όφελος του εν λόγω νομικού προσώπου από πρόσωπο το οποίο τελεί υπό την εξουσία του.

               3.   Η κατά τις παραγράφους 1 και 2 του παρόντος άρθρου ευθύνη του νομικού προσώπου δεν αποκλείει την ποινική δίωξη φυσικών προσώπων που είναι αυτουργοί, ηθικοί αυτουργοί ή συνεργοί στα αδικήματα που αναφέρονται στα άρθρα 3 και 4.

            Άρθρο 7
            Κυρώσεις για τα νομικά πρόσωπα
            Τα κράτη μέλη λαμβάνουν τα αναγκαία μέτρα ώστε κάθε νομικό πρόσωπο που θεωρείται υπεύθυνο κατά την έννοια του άρθρου 6 να υπόκειται σε αποτελεσματικές, αναλογικές και αποτρεπτικές κυρώσεις, στις οποίες περιλαμβάνονται ποινικής ή μη ποινικής φύσεως πρόστιμα και, ενδεχομένως, άλλες κυρώσεις, όπως:

                        α)

                        αποκλεισμός από πλεονεκτήματα ή ενισχύσεις του δημοσίου·

                        β)

                        μέτρα προσωρινής ή οριστικής απαγόρευσης της άσκησης εμπορικής δραστηριότητας·

                        γ)

                        θέση υπό δικαστική εποπτεία·

                        δ)

                        δικαστική εκκαθάριση·

                        ε)

                        προσωρινή ή οριστική διακοπή λειτουργίας των εγκαταστάσεων που χρησιμοποιήθηκαν για την τέλεση του αδικήματος.

            Άρθρο 8
            Δικαιοδοσία

               1.   Κάθε κράτος μέλος λαμβάνει τα αναγκαία μέτρα προκειμένου να θεμελιώσει τη δικαιοδοσία του επί των αδικημάτων που αναφέρονται στα άρθρα 3 και 4, εάν

                           α)

                           το αδίκημα έχει διαπραχθεί εν όλω ή εν μέρει στο έδαφός του· ή

                           β)

                           ο δράστης είναι υπήκοός του.

               2.   Κάθε κράτος μέλος του οποίου το νόμισμα είναι το ευρώ λαμβάνει τα αναγκαία μέτρα ώστε να θεμελιώσει τη δικαιοδοσία του επί των αδικημάτων που αναφέρονται στα άρθρα 3 και 4 τα οποία διαπράττονται εκτός του εδάφους του, τουλάχιστον εάν έχουν σχέση με το ευρώ και εάν

                           α)

                           ο δράστης ευρίσκεται στο έδαφος του εν λόγω κράτους μέλους και δεν έχει εκδοθεί· ή

                           β)

                           τα πλαστά τραπεζογραμμάτια ή τα κίβδηλα κέρματα του ευρώ που έχουν σχέση με το αδίκημα εντοπίστηκαν στο έδαφος του εν λόγω κράτους μέλους.

                     Για τη δίωξη των αδικημάτων που αναφέρονται στο άρθρο 3 παράγραφος 1 στοιχείο α), στο άρθρο 3 παράγραφοι 2 και 3, εφόσον έχουν σχέση με το άρθρο 3 παράγραφος 1 στοιχείο α), καθώς και της ηθικής αυτουργίας, συνέργειας και απόπειρας τέλεσης των εν λόγω αδικημάτων, κάθε κράτος μέλος λαμβάνει τα αναγκαία μέτρα ώστε να εξασφαλίσει ότι η δικαιοδοσία του δεν υπόκειται στην προϋπόθεση ότι οι πράξεις συνιστούν ποινικά αδικήματα στον τόπο όπου διαπράχθηκαν.

            Άρθρο 9
            Ερευνητικά μέσα
            Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι στα άτομα, στις μονάδες ή στις υπηρεσίες με αρμοδιότητα διερεύνησης ή δίωξης των αναφερόμενων στα άρθρα 3 και 4 αδικημάτων διατίθενται αποτελεσματικά ερευνητικά μέσα, όπως αυτά που χρησιμοποιούνται στο οργανωμένο έγκλημα ή σε άλλες υποθέσεις σοβαρής εγκληματικότητας.

            Άρθρο 10
            Υποχρέωση διαβίβασης πλαστών τραπεζογραμματίων και κίβδηλων κερμάτων ευρώ για ανάλυση και εντοπισμό προϊόντων παραχάραξης και κιβδηλείας
            Τα κράτη μέλη μεριμνούν ώστε κατά τη διάρκεια ποινικής διαδικασίας να επιτρέπεται αμελλητί η εξέταση, από το εθνικό κέντρο ανάλυσης και το εθνικό κέντρο ανάλυσης κερμάτων, τραπεζογραμματίων και κερμάτων ευρώ, ύποπτων ως προϊόντων παραχάραξης ή κιβδηλείας για ανάλυση, ανίχνευση και εντοπισμό περαιτέρω προϊόντων παραχάραξης. Οι αρμόδιες αρχές διαβιβάζουν τα απαραίτητα δείγματα χωρίς περαιτέρω καθυστέρηση, και το αργότερο μόλις ληφθεί τελική απόφαση σχετικά με τις ποινικές διαδικασίες.

            Άρθρο 11
            Στατιστικές
            Τα κράτη μέλη διαβιβάζουν, τουλάχιστον κάθε δύο έτη, δεδομένα στην Επιτροπή σχετικά με τον αριθμό των αδικημάτων που αναφέρονται στα άρθρα 3 και 4, και τον αριθμό των ατόμων στα οποία ασκήθηκε δίωξη και καταδικάστηκαν για τα αδικήματα που ορίζονται στα άρθρα 3 και 4.

            Άρθρο 12
            Υποβολή εκθέσεων από την Επιτροπή και αναθεώρηση
            Μέχρι τις 23 Μαΐου 2019 η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή της παρούσας οδηγίας. Η έκθεση αξιολογεί τον βαθμό στον οποίο τα κράτη μέλη έχουν λάβει τα αναγκαία μέτρα για συμμόρφωση προς την παρούσα οδηγία. Η έκθεση συνοδεύεται, εάν κρίνεται απαραίτητο, από νομοθετική πρόταση.

            Άρθρο 13
            Αντικατάσταση της απόφασης-πλαισίου 2000/383/ΔΕΥ
            Η απόφαση-πλαίσιο 2000/383/ΔΕΥ αντικαθίσταται όσον αφορά τα κράτη μέλη που δεσμεύονται από την παρούσα οδηγία, με την επιφύλαξη των υποχρεώσεων των κρατών μελών ως προς τις προθεσμίες μεταφοράς της απόφασης-πλαισίου 2000/383/ΔΕΥστο εθνικό δίκαιο.
            Για τα κράτη μέλη που δεσμεύονται από την παρούσα οδηγία, οι παραπομπές στην απόφαση-πλαίσιο 2000/383/ΔΕΥ νοούνται ως παραπομπές στην παρούσα οδηγία.

            Άρθρο 14
            Μεταφορά

               1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία έως τις 23 Μαΐου 2016. Πάραυτα ενημερώνουν σχετικά την Επιτροπή.
               Τα μέτρα αυτά, όταν θεσπίζονται από τα κράτη μέλη, περιλαμβάνουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος αυτής της παραπομπής καθορίζεται από τα κράτη μέλη.

               2.   Τα κράτη μέλη ανακοινώνουν στην Επιτροπή το κείμενο των βασικών μέτρων εθνικού δικαίου που θεσπίζουν στον τομέα που καλύπτεται από την παρούσα οδηγία.

            Άρθρο 15
            Έναρξη ισχύος
            Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

            Άρθρο 16
            Αποδέκτες
            Η παρούσα οδηγία απευθύνεται στα κράτη μέλη σύμφωνα με τις Συνθήκες.

            Βρυξέλλες, 15 Μαΐου 2014.

                  Για το Ευρωπαϊκό Κοινοβούλιο

                  Ο Πρόεδρος

               M. SCHULZ

                  Για το Συμβούλιο

                  Ο Πρόεδρος

               Δ. ΚΟΥΡΚΟΥΛΑΣ

            (1)  ΕΕ C 179 της 25.6.2013, σ. 9.

            (2)  ΕΕ C 271 της 19.9.2013, σ. 42.

            (3)  Θέση του Ευρωπαϊκού Κοινοβουλίου της 16ης Απριλίου 2014 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 6ης Μαΐου 2014.

            (4)  Κανονισμός (ΕΚ) αριθ. 974/98 του Συμβουλίου, της 3ης Μαΐου 1998, για την εισαγωγή του ευρώ (ΕΕ L 139 της 11.5.1998, σ. 1).

            (5)  Κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 181 της 4.7.2001, σ. 6).

            (6)  Κανονισμός (ΕΚ) αριθ. 1339/2001 του Συμβουλίου, της 28ης Ιουνίου 2001, για την επέκταση των αποτελεσμάτων του κανονισμού (ΕΚ) αριθ. 1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία σε εκείνα τα κράτη μέλη που δεν έχουν υιοθετήσει το ευρώ ως ενιαίο νόμισμα (ΕΕ L 181 της 4.7.2001, σ. 11).

            (7)  Αριθ. 2623, σ. 372, Σειρά συνθηκών της Κοινωνίας των Εθνών, 1931.

            (8)  Απόφαση-πλαίσιο 2000/383/ΔΕΥ του Συμβουλίου, της 29ης Μαΐου 2000, για ενίσχυση της προστασίας από την παραχάραξη ενόψει της εισαγωγής του ευρώ με την επιβολή ποινών και άλλων κυρώσεων, (ΕΕ L 140 της 14.6.2000, σ. 1).


Avis juridique important

|

31966L0401

Οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών

Επίσημη Εφημερίδα αριθ. 125 της 11/07/1966 σ. 2298 - 2308 Δανική ειδική έκδοση: Σειρά I Κεφάλαιο 1965-1966 σ. 0115  Αγγλική ειδική έκδοση: Σειρά I Κεφάλαιο 1965-1966 σ. 0132  Ελληνική ειδική έκδοση: Κεφάλαιο 03 τόμος 1 σ. 0243  Ισπανική ειδική έκδοση: Κεφάλαιο 03 τόμος 1 σ. 0174  Πορτογαλική ειδική έκδοση : Κεφάλαιο 03 τόμος 1 σ. 0174  Φινλανδική ειδική έκδοση: Κεφάλαιο 3 τόμος 1 σ. 0131  Σουηδική ειδική έκδοση: Κεφάλαιο 3 τόμος 1 σ. 0131

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 14ης Ιουνίου 1966  περί εμπορίας σπόρων προς σπορά κτηνοτροφικών φυτών  ( 66/401/ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 100 ,  την πρόταση της Επιτροπής ,  τη γνώση της Συνελεύσεως ( 1 ) ,  τη γνώμη της Οικονομικής και Κοινωνικής Επιτροπής ,  Εκτιμώντας :  ότι η παραγωγή κτηνοτροφικών φυτών κατέχει σημαντική θέση στη γεωργία της Ευρωπαϊκής Οικονομικής Κοινότητος   ότι ικανοποιητικά αποτελέσματα στην καλλιέργεια κτηνοτροφικών φυτών εξαρτώνται κατά ένα μεγάλο μέρος από τη χρησιμοποίηση καταλλήλων σπόρων προς σπορά  ότι για το σκοπό αυτόν ορισμένα Κράτη Μέλη , από αρκετό καιρό , έχουν περιορίσει την εμπορία σπόρων προς σπορά κτηνοτροφικών φυτών σε σπόρους υψηλής ποιότητος  ότι έχουν επωφεληθεί από το αποτέλεσμα των εργασιών συστηματικής επιλογής φυτών που διενεργούνται από πολλές δεκαετίες και έχουν καταλήξει στη δημιουργία ποικιλιών κτηνοτροφικών φυτών ικανοποιητικώς σταθερών και ομοιομόρφων , των οποίων τα χαρακτηριστικά επιτρέπουν την προσδοκία ουσιαστικών πλεονεκτημάτων για τις προβλεπόμενες χρήσεις   ότι θα επιτευχθεί μεγαλύτερη παραγωγικότητα στην καλλιέργεια κτηνοτροφικών φυτών στην Κοινότητα από την εφαρμογή από τα Κράτη Μέλη ενιαίων κανόνων και κατά το δυνατό αυστηροτέρων όσον αφορά την εκλογή ποικιλιών αποδεκτών στην εμπορία   ότι , εν τούτοις , δικαιολογείται περιορισμός της εμπορίας ορισμένων ποικιλιών μόνο στο μέτρο που υπάρχει συγχρόνως η εγγύηση για τον καταναλωτή ότι θα αποκτήσει πράγματι τους σπόρους αυτών των ιδίων ποικιλιών   ότι για το λόγο αυτόν , ορισμένα Κράτη Μέλη εφαρμόζουν συστήματα πιστοποιήσεως που έχουν σαν αντικείμενο τη διασφάλιση , με επίσημο έλεγχο , της ταυτότητος και καθαρότητος των ποικιλιών   ότι τέτοιο σύστημα υφίσταται ήδη επί διεθνούς επιπέδου  ότι ο Οργανισμός Οικονομικής Συνεργασίας και Αναπτύξεως καθιέρωσε σύστημα πιστοποιήσεως της ποικιλίας των σπόρων προς σπορά κτηνοτροφικών φυτών που προορίζονται για το διεθνές εμπόριο   ότι πρέπει να καθιερωθεί για την Κοινότητα ενιαίο σύστημα πιστοποιήσεως βασιζόμενο στην εμπειρία που αποκτήθηκε από την εφαρμογή του συστήματος αυτού και των εθνικών συστημάτων στο θέμα αυτό   ότι πρέπει ένα τέτοιο σύστημα να εφαρμόζεται τόσο στις συναλλαγές μεταξύ των Κρατών Μελών όσο και στην εμπορία στις εθνικές αγορές   ότι , κατά γενικό κανόνα , οι σπόροι προς σπορά κτηνοτροφικών φυτών , όποια κι αν είναι η χρησιμοποίησή τους ως τέτοιων , πρέπει να τίθενται σε εμπορία μόνο αν , σύμφωνα με τους κανόνες πιστοποιήσεως , εξετάσθηκαν επισήμως και πιστοποιήθηκαν ως βασικοί σπόροι ή πιστοποιημένοι σπόροι , ή για ορισμένα γένη και είδη εξετάσθηκαν επίσημα και έγιναν αποδεκτοί ως εμπορικοί σπόροι  ότι η εκλογή των τεχνικών όρων " βασικοί σπόροι " καί " πιστοποιημένοι σπόροι " βασίζεται στη διεθνή ορολογία που ήδη υπάρχει   ότι πρέπει να γίνουν αποδεκτοί εμπορικοί σπόροι για να ληφθεί υπόψη το γεγονός ότι δεν υφίστανται ακόμα για όλα τα γένη και είδη κτηνοτροφικών φυτών που έχουν σημασία για την καλλιέργεια είτε οι επιθυμητές ποικιλίες , είτε επαρκείς ποσότητες σπόρων των υφισταμένων ποικιλιών για την κάλυψη όλων των αναγκών της Κοινότητος  ότι είναι επομένως αναγκαίο για ορισμένα γένη και είδη να γίνονται αποδεκτοί σπόροι προς σπορά κτηνοτροφικών φυτών οι οποίοι δεν ανήκουν σε μια ποικιλία αλλά πληρούν τις άλλες προϋποθέσεις της ρυθμίσεως   ότι πρέπει οι μη εμπορεύσιμοι σπόροι κτηνοτροφικών φυτών να εξαιρεθούν από το πεδίο εφαρμογής των κοινοτικών κανόνων , λόγω της μικρής οικονομικής τους σημασίας  ότι δεν πρέπει να θίγεται το δικαίωμα των Κρατών Μελών να τους υποβάλλουν σε ειδικές προδιαγραφές   ότι πρέπει να μην εφαρμόζονται κοινοτικοί κανόνες στους σπόρους προς σπορά για τους οποίους είναι αποδεδειγμένο ότι προορίζονται για εξαγωγή σε τρίτες χώρες   ότι για τη βελτίωση , όχι μόνο της γενικής ποιότητος αλλά και των εξωτερικών χαρακτηρων των σπόρων προς σπορά κτηνοτροφικών φυτών στην Κοινότητα , πρέπει να προβλεφθούν ορισμένες προϋποθέσεις όσον αφορά την ειδική καθαρότητα και τη βλαστική ικανότητα   ότι για να εξασφαλισθεί η ταυτότητα των σπόρων πρέπει να θεσπισθούν κοινοτικοί κανόνες σχετικοί με τη συσκευασία , τη δειγματοληψία , τη σφράγιση και τη σήμανση  ότι για το σκοπό αυτόν οι ετικέττες πρέπει να φέρουν τις απαραίτητες ενδείξεις για την εφαρμογή του επίσημου ελέγχου , καθώς και την πληροφόρηση του καταναλωτή και να καθιστούν φανερό τον κοινοτικό χαρακτήρα της πιστοποιήσεως των πιστοποιημένων σπόρων των διαφόρων κατηγοριών   ότι ορισμένα Κράτη Μέλη έχουν ανάγκη , εν όψει ειδικών χρήσεων , μιγμάτων σπόρων προς σπορά κτηνοτροφικών φυτών πολλών γενών και ειδών  ότι για να ληφθούν υπόψη οι ανάγκες αυτές πρέπει να επιτρέπεται στα Κράτη Μέλη να αποδέχονται τέτοια μίγματα υπό ορισμένες προϋποθέσεις   ότι για να εξασφαλισθεί κατά την εμπορία η τήρηση των σχετικών προϋποθέσεων για την ποιότητα των σπόρων προς σπορά , όσο και των διατάξεων που εξασφαλίζουν την ταυτότητά τους , τα Κράτη Μέλη πρέπει να προβλέψουν τις κατάλληλες διατάξεις ελέγχου   ότι οι σπόροι προς σπορά που πληρούν τις προϋποθέσεις αυτές πρέπει να υπόκεινται , με την επιφύλαξη του άρθρου 36 της συνθήκης , μόνο σε περιορισμούς εμπορίας που προβλέπονται από τους κοινοτικούς κανόνες   ότι αρμόζει , σε πρώτη φάση , μέχρι της καταρτίσεως κοινού καταλόγου ποικιλιών , οι περιορισμοί αυτοί να περιλαμβάνουν κυρίως το δικαίωμα των Κρατών Μελών να περιορίζουν την εμπορία των πιστοποιημένων σπόρων των διαφόρων κατηγοριών σε αυτή των ποικιλιών που έχουν καλλιεργητική αξία και χρησιμότητα για το εδαφός τους   ότι είναι απαραίτητο να αναγνωρισθεί υπό ορισμένες προϋποθέσεις η ισοδυναμία μεταξύ σπόρων που πολλαπλασιάζονται σε άλλη χώρα από βασικούς σπόρους που πιστοποιήθηκαν σε Κράτος Μέλος και σπόρων που πολλαπλασιάζονται σε αυτό το Κράτος Μέλος   ότι , εξάλλου , πρέπει να προβλεφθεί ότι οι σπόροι προς σπορά κτηνοτροφικών φυτών που συγκομίζονται σε τρίτες χώρες είναι δυνατόν να τίθενται σε εμπορία εντός της Κοινότητος μόνο αν προσφέρουν τις αυτές εγγυήσεις με τους σπόρους προς σπορά που πιστοποιούνται επίσημα ή γίνονται επίσημα αποδεκτοί ως εμπορικοί σπόροι στην Κοινότητα και είναι σύμφωνοι με τους κοινοτικούς κανόνες   ότι , για περιόδους που ο ανεφοδιασμός με πιστοποιημένους σπόρους διαφόρων κατηγοριών ή με εμπορικούς σπόρους αντιμετωπίζει δυσκολίες , πρέπει να γίνονται αποδεκτοί σπόροι που υπόκεινται σε μειωμένες απαιτήσεις   ότι , με σκοπό την εναρμόνιση των τεχνικών μεθόδων πιστοποιήσεως των διαφόρων Κρατών Μελών και για να υφίστανται μελλοντικά δυνατότητες συγκρίσεως μεταξύ των σπόρων που πιστοποιούνται εντός της Κοινότητος και αυτών που προέρχονται από τρίτες χώρες , ενδείκνυται να δημιουργηθούν στα Κράτη Μέλη κοινοτικοί συγκριτικοί αγροί που να επιτρέπουν έναν ετήσιο μετέλεγχο των σπόρων διαφόρων κατηγοριών " πιστοποιημένων σπόρων "   ότι , πρέπει να ανατεθεί στην Επιτροπή η μέριμνα λήψεως ορισμένων μέτρων εφαρμογής  ότι για να διευκολυνθεί η εφαρμογή των προτεινόμενων μέτρων πρέπει να προβλεφθεί διαδικασία που να καθιερώνει στενή συνεργασία μεταξύ των Κρατών Μελών και της Επιτροπής στο πλαίσιο της Μόνιμης Επιτροπής των Σπόρων προς Σπορά και των Γεωργικών , Δενδροκηπευτικών και Δασικών Φυτών προς Φύτευση ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Η παρούσα οδηγία αφορά τους σπόρους προς σπορά κτηνοτροφικών φυτών που τίθενται σε εμπορία στο εσωτερικό της Κοινότητος , οποιαδήποτε κι αν είναι η χρήση τους ως σπόρων .  Άρθρο 2  Κατά την έννοια της παρούσας οδηγίας , νοούνται ως :  Α . Κτηνοτροφικά φυτά : τα φυτά των ακολούθων γενών και ειδών :  α ) Αγρωστώδη  Είδη ψευδαγρώστιδος  Αλωπέκουρος ο λειμώνιος  Βρώμη ή υψηλή  Δακτυλίς η συνεσπειρωμένη  Φεστούκα η καλαμοειδής  Φεστούκα η κτηνοτροφική  Φεστούκα η λειμώνιος  Φεστούκα η ερυθρά  Λόλιον είδος ( Αίρα )  Φλέως ο λειμώνιος  Είδη πόας  Τρίσετον το κίτρινον  β ) Ψυχανθή  Λωτός ο κερατιοφόρος  Είδη λουπίνου με εξαίρεση το λούπινο το πολυτελές  Μηδική η λυκίσκη  Μηδική η ήμερος  Μηδική ποικιλία Συκτή  Ονοβρυχίς η ήμερος  Πίσον το αρουραίον  Τριφύλλιον το νόθον  Τριφύλλιον το σαρκόχρουν  Τριφύλλιον το λειμώνιον  Τριφύλλιον το έρπον  Είδη βίκων με εξαίρεση τους κυάμους ( κουκιά )  Β . Βασικοί σπόροι :  1 . Σπόροι βελτιωμένων ποικιλιών : οι σπόροι ,  α ) που έχουν παραχθεί υπό την ευθύνη του δημιουργού σύμφωνα με τους κανόνες συντηρητικής επιλογής όσον αφορά τη διατήρηση της ποικιλίας   β ) που προβλέπονται για την παραγωγή σπόρων της κατηγορίας " πιστοποιημένοι σπόροι "   γ ) που πληρούν , με την επιφύλαξη των διατάξεων του άρθρου 4 , τις προβλεπόμενες στα παραρτήματα Ι και ΙΙ προϋποθέσεις για τους βασικούς σπόρους  και  δ ) για τους οποίους έχει αποδειχθεί , μετά από επίσημη εξέταση , ότι έχουν τηρηθεί οι προαναφερθείσες προϋποθέσεις .  2 . Σπόροι εγχωρίων ποικιλιών ( οικότυποι ) : οι σπόροι ,  α ) που έχουν παραχθεί , υπό επίσημο έλεγχο , από υλικά που έχουν επίσημα αναγνωρισθεί σαν εγχώριες ποικιλίες ( οικότυποι ) σε μία ή περισσότερες εκμεταλλεύσεις που βρίσκονται στην καθαρά οριοθετημένη περιοχή καταγωγής   β ) που προορίζονται για την παραγωγή σπόρων της κατηγορίας " πιστοποιημένοι σπόροι "   γ ) που πληρούν , με την επιφύλαξη των διατάξεων του άρθρου 4 , τις προβλεπόμενες στα παραρτήματα Ι και ΙΙ προϋποθέσεις για τους βασικούς σπόρους  και  δ ) για τους οποίους έχει αποδειχθεί , μετά από επίσημη εξέταση , ότι έχουν τηρηθεί οι προαναφερθείσες προϋποθέσεις . Γ . Πιστοποιημένοι σπόροι : οι σπόροι ,  α ) που προέρχονται απ ' ευθείας από βασικούς σπόρους ή από πιστοποιημένους σπόρους καθορισμένης ποικιλίας   β ) που προβλέπονται για την παραγωγή σπόρων της κατηγορίας " πιστοποιημένοι σπόροι " ή φυτών   γ ) που πληρούν , με την επιφύλαξη των διατάξεων του αρθρου 4 υπό β ) , τις προβλεπόμενες στα παραρτήματα Ι και ΙΙ προϋποθέσεις για τους πιστοποιημένους σπόρους  και  δ ) για τους οποίους έχει αποδειχθεί , μετά από επίσημη εξέταση , ότι έχουν τηρηθεί οι προαναφερθείσες προϋποθέσεις .  Δ . Εμπορικοί σπόροι : οι σπόροι ,  α ) που διαθέτουν την ταυτότητα του είδους   β ) που πληρούν , με την επιφύλαξη των διατάξεων του άρθρου 4 υπό β ) , τις προβλεπόμενες στα παραρτήματα Ι και ΙΙ προϋποθέσεις για τους εμπορικούς σπόρους  και  γ ) για τους οποίους έχει αποδειχθεί , μετά από επίσημη εξέταση , ότι έχουν τηρηθεί οι προαναφερθείσες προϋποθέσεις .  Ε . Επίσημες διατάξεις : οι διατάξεις που θεσπίζονται ,  α ) από τις αρχές ενός κράτους , ή  β ) από νομικά πρόσωπα δημοσίου ή ιδιωτικού δικαίου υπό την ευθύνη ενός κράτους , ή  γ ) για βοηθητικές δραστηριότητες , από ορκωτά πρόσωπα ομοίως υπό τον έλεγχο ενός κράτους ,  υπό την προϋπόθεση ότι τα πρόσωπα που αναφέρονται στις περιπτώσεις β ) και γ ) δεν αποκομίζουν ιδιαίτερο όφελος απο την εφαρμογή των διατάξεων αυτών .  Άρθρο 3  1 . Τα Κράτη Μέλη ορίζουν ότι οι σπόροι των :  Βλέπε ΕΕ  δύνανται να τίθενται σε εμπορία μόνο αν έχουν πιστοποιηθεί επίσημα ως " βασικοί σπόροι " ή " πιστοποιημένοι σπόροι " και πληρούν τις προϋποθέσεις που προβλέπονται στο παράρτημα ΙΙ .  2 . Τα Κράτη Μέλη ορίζουν ότι οι σπόροι προς σπορά γενών και ειδών κτηνοτροφικών φυτών άλλων από εκείνα που απαριθμούνται στην παράγραφο 1 δύνανται να τίθενται σε εμπορία μόνο αν πρόκειται για σπόρους που πιστοποιήθηκαν επίσημα ως " βασικοί σπόροι " ή " πιστοποιημένοι σπόροι " ή για εμπορικούς σπόρους , αν οι σπόροι αυτοί πληρούν , επί πλέον , τις προϋποθέσεις που προβλέπονται στο παράρτημα ΙΙ .  3 . Η Επιτροπή δύναται να ορίζει , σύμφωνα με τη διαδικασία που προβλέπεται στο άρθρο 21 , ότι οι σπόροι προς σπορά γενών και ειδών κτηνοτροφικών φυτών , άλλων από εκείνα που απαριθμούνται στην παράγραφο 1 , δύνανται να τίθενται σε εμπορία , από ορισμένη ημερομηνία , μόνο αν έχουν επίσημα πιστοποιηθεί ως " βασικοί σπόροι " ή " πιστοποιημένοι σπόροι " .  4 . Τα Κράτη Μέλη μεριμνούν ώστε οι επίσημες εξετάσεις να πραγματοποιούνται σύμφωνα με τις εν χρήσει διεθνείς μεθόδους , εφ ' όσον υπάρχουν τέτοιες μέθοδοι .  5 . Τα Κράτη Μέλη δύνανται να προβλέπουν παρεκκλίσεις από τις διατάξεις των παραγράφων 1 και 2 :  α ) για βελτιωμένους σπόρους προγενεστέρων γενεών των βασικών σπόρων   β ) για δοκιμές ή για επιστημονικούς σκοπούς   γ ) για εργασίες επιλογής   δ ) για ακατέργαστους σπόρους που τίθενται σε εμπορία για επεξεργασία , εφ ' όσον η ταυτότητα των σπόρων αυτών είναι εγγυημένη .  Άρθρο 4  Τα Κράτη Μέλη δύνανται εν τούτοις να επιτρέπουν κατά παρέκκλιση των διατάξεων του άρθρου 3 :  α ) την επίσημη πιστοποίηση και εμπορία βασικών σπόρων που δεν πληρούν τις προϋποθέσεις που προβλέπονται στο παράρτημα ΙΙ όσον αφορά τη βλαστική τους ικανότητα  παρέκκλιση παρομοίας φύσης εφαρμόζεται επίσης στους πιστοποιημένους σπόρους του Trifolium pratense εφ ' όσον οι σπόροι αυτοί προορίζονται για την παραγωγή άλλων πιστοποιημένων σπόρων .  Στις ανωτέρω περιπτώσεις θεσπίζονται όλες οι κατάλληλες διατάξεις ώστε ο προμηθευτής να εγγυάται ορισμένη βλαστική ικανότητα την οποία αναφέρει , για την εμπορία , σε ειδική ετικέττα που φέρει το όνομα και τη διεύθυνσή του καθώς και τον σχετικό αριθμό της σπορομερίδος   β ) για τον ταχύ ανεφοδιασμό σε σπόρους , την επίσημη πιστοποίηση ή επίσημη αποδοχή και εμπορία μέχρι τον πρώτο εμπορικό παραλήπτη σπόρων των κατηγοριών " βασικοί σπόροι " ή " πιστοποιημένοι σπόροι " ή " εμπορικοί σπόροι " , για τους οποίους δεν έχει περατωθεί η επίσημη εξέταση που προορίζεται να ελέγξει την τήρηση των προϋποθέσεων που προβλέπονται στο παράρτημα ΙΙ όσον αφορά τη βλαστική ικανότητα , η πιστοποίηση ή η αποδοχή χορηγείται μόνο κατόπιν υποβολής εκθέσεως προσωρινής αναλύσεως σπόρων και υπό τον όρο ότι θα αναφέρεται το όνομα και η διεύθυνση του πρώτου παραλήπτη  θεσπίζονται όλες οι κατάλληλες διατάξεις ώστε ο προμηθευτής να εγγυάται τη βλαστική ικανότητα που διαπιστώνεται κατά την προσωρινή ανάλυση  η ένδειξη της βλαστικής αυτής ικανότητος πρέπει να αναφέρεται , για την εμπορία , σε ειδική ετικέττα που φέρει το όνομα και την διεύθυνση του προμηθευτή καθώς και τον σχετικό αριθμό της σπορομερίδος .  Οι διατάξεις αυτές δεν εφαρμόζονται στους σπόρους που εισάγονται από τρίτες χώρες , εκτός από τις περιπτώσεις που προβλέπονται στο άρθρο 15 όσον αφορά την αναπαραγωγή εκτός της Κοινότητος .  Άρθρο 5  Τα Κράτη Μέλη δύνανται για τη δική τους παραγωγή να καθορίζουν , όσον αφορά τις προϋποθέσεις που προβλέπονται στα παραρτήματα Ι και ΙΙ , συμπληρωματικές ή αυστηρότερες προϋποθέσεις για την πιστοποίηση καθώς και για την εξέταση των εμπορικών σπόρων .  Άρθρο 6  1 . Κάθε Κράτος Μέλος καταρτίζει κατάλογο των ποικιλιών κτηνοτροφικών φυτών που έγιναν επίσημα αποδεκτές για πιστοποίηση στο έδαφός του . Ο κατάλογος αναφέρει τα κύρια μορφολογικά ή φυσιολογικά χαρακτηριστικά με τα οποία οι ποικιλίες φυτών , που προέρχονται απευθείας από σπόρους της κατηγορίας " πιστοποιημένοι σπόροι " , μπορούν να διακρίνονται μεταξύ τους , καθώς και τον επίσημα καθιερωμένο μέγιστο αριθμό αναπαραγωγών που γίνονται αποδεκτές για πιστοποίηση και που παράγονται από τους βασικούς σπόρους κάθε ποικιλίας . Για τις εγχώριες ποικιλίες ( οικοτύπους ) , ο κατάλογος φέρει την ενδειξη της περιοχής καταγωγής .  2 . Για τα υβρίδια και τις συνθετικές ποικιλίες , τα γενεαλογικά στοιχεία ανακοινώνονται στις αρμόδιες υπηρεσίες για την αποδοχή και την πιστοποίηση . Τα Κράτη Μέλη μεριμνούν ώστε να τηρούνται εμπιστευτικές , κατόπιν αιτήσεως του δημιουργού , η εξέταση και η περιγραφή των γενεαλογικών στοιχείων .  3 . Ποικιλία γίνεται αποδεκτή για πιστοποίηση μόνο αν αποδεικνύεται με επίσημες ή επίσημα ελεγχόμενες εξετάσεις , που πραγματοποιούνται ιδίως στην καλλιέργεια , ότι η ποικιλία είναι αρκούντως ομοιόμορφη και σταθερή .  4 . Οι ποικιλίες που γίνονται αποδεκτές ελέγχονται κανονικά και επίσημα . Αν δεν τηρείται πλέον μία από τις προϋποθέσεις της αποδοχής προς πιστοποίηση , η αποδοχή ανακαλείται και η ποικιλία διαγράφεται από τον κατάλογο .  5 . Ο κατάλογος καθώς και οι διάφορες τροποποιήσεις του κοινοποιούνται αμέσως στην Επιτροπή , η οποία τις ανακοινώνει στα άλλα Κράτη Μέλη .  Άρθρο 7  1 . Τα Κράτη Μέλη ορίζουν ότι κατά τη διάρκεια της διαδικασίας ελέγχου των ποικιλιών και κατά τη διάρκεια της εξετάσεως των σπόρων προς πιστοποίηση και της εξετάσεως των εμπορικών σπόρων , τα δείγματα λαμβάνονται επίσημα σύμφωνα με τις κατάλληλες μεθόδους .  2 . Κατά τη διάρκεια της εξετάσεως των σπόρων προς πιστοποίηση και της εξετάσεως των εμπορικών σπόρων , τα δείγματα λαμβάνονται από ομοιογενείς σπορομερίδες . Το μέγιστο βάρος σπορομερίδος και το ελάχιστο βάρος δείγματος αναφέρονται στο παράρτημα ΙΙΙ .  Άρθρο 8  1 . Τα Κράτη Μέλη ορίζουν ότι βασικοί σπόροι , πιστοποιημένοι σπόροι και εμπορικοί σπόροι δύνανται να τίθενται σε εμπορία μόνο σε παραδόσεις επαρκώς ομοιογενείς και σε συσκευασίες σφραγισμένες , σύμφωνα με τις διατάξεις των άρθρων 9 και 10 , με συστήματα σφραγίσεως και σημάνσεως .  2 . Τα Κράτη Μέλη δύνανται να προβλέπουν , για την εμπορία μικρών ποσοτήτων στον τελικό καταναλωτή , παρεκκλίσεις των διατάξεων της παραγράφου 1 όσον αφορά τη συσκευασία , το σύστημα σφραγίσεως καθώς και τη σήμανση .  Άρθρο 9  1 . Τα Κράτη Μέλη ορίζουν ότι οι συσκευασίες βασικών σπόρων , πιστοποιημένων σπόρων και εμπορικών σπόρων είναι σφραγισμένες επίσημα με τρόπο ώστε κατά το άνοιγμα της συσκευασίας να καταστρέφεται το σύστημα σφραγίσεως και να μη δύναται να επαναχρησιμοποιηθεί .  2 . Νέα σφράγιση δύναται να γίνει μόνον επίσημα . Στην περίπτωση αυτή , αναφέρεται επίσης στην προβλεπόμενη  στο άρθρο 10 παράγραφος 1 ετικέττα η νέα σφράγιση , η ημερομηνία , της και η υπηρεσία που την πραγματοποίησε .  Άρθρο 10  1 . Τα Κράτη Μέλη ορίζουν ότι οι συσκευασίες βασικών σπόρων , πιστοποιημένων σπόρων και εμπορικών σπόρων :  α ) είναι εφοδιασμένες , εξωτερικά , με επίσημη ετικέττα σύμφωνη με το παράρτημα IV , συντεταγμένη σε μία από τις επίσημες γλώσσες της Κοινότητος  η ετικέττα αυτή στερεώνεται με σύστημα επισήμου σφραγίσεως . Το χρώμα της ετικέττας είναι λευκό για βασικούς σπόρους , μπλε για πιστοποιημένους σπόρους της πρώτης γενεάς που προέρχονται από βασικούς σπόρους , ερυθρό για πιστοποιημένους σπόρους επομένων γενεών που προέρχονται από βασικούς σπόρους και βαθύ κίτρινο για εμπορικούς σπόρους  στις συναλλαγές μεταξύ των Κρατών Μελών η ετικέττα αναφέρει την ημερομηνία της επισήμου σφραγίσεως  αν , στην περίπτωση που προβλέπεται στο άρθρο 4 περίπτωση α ) , βασικοί σπόροι και πιστοποιημένοι σπόροι δεν πληρούν τις προϋποθέσεις που ορίζονται στο παράρτημα ΙΙ ως προς τη βλαστική ικανότητα , γίνεται μνεία στην ετικέττα .  β ) περιέχουν στο εσωτερικό επίσημη σημείωση του χρώματος της ετικέττας που αναφέρει τις ενδείξεις που προβλέπονται στο παράρτημα IV για την ετικέττα  η σημείωση αυτή δεν είναι απαραίτητη όταν οι ενδείξεις αυτές είναι τυπωμένες με ανεξίτηλο τρόπο επάνω στη συσκευασία .  2 . Τα Κράτη Μέλη δύνανται :  α ) να ορίζουν ότι η ετικέττα πρέπει να αναφέρει , σε κάθε περίπτωση , την ημερομηνία της επισήμου σφραγίσεως   β ) να προβλέπουν παρεκκλίσεις των διατάξεων της παραγράφου 1 για τις μικρές συσκευασίες .  Άρθρο 11  Δεν θίγεται το δικαίωμα των Κρατών Μελών να ορίζουν ότι οι συσκευασίες βασικών σπόρων ή εμπορικών σπόρων εθνικής παραγωγής ή εισαγόμενων είναι εφοδιασμένες για την εμπορία στο έδαφός τους , σε άλλες περιπτώσεις εκτός εκείνων που προβλέπονται στο άρθρο 4 , με εικέτα του προμηθευτού .  Άρθρο 12  Τα Κράτη Μέλη ορίζουν ότι κάθε χημική επεξεργασία των βασικών σπόρων , πιστοποιημένων σπόρων ή εμπορικών σπόρων αναφέρεται ή στην επίσημη ετικέττα ή σε ετικέττα του προμηθευτού , καθώς και επί της συσκευασίας ή στο εσωτερικό αυτής .  Άρθρο 13  1 . Τα Κράτη Μέλη δύνανται να αποδέχονται ότι οι σπόροι προς σπορά των κτηνοτροφικών φυτών τίθενται σε εμπορία υπό μορφή μιγμάτων σπόρων διαφόρων γενών και ειδών κτηνοτροφικών φυτών , ή μιγμάτων με σπόρους φυτών μη κτηνοτροφικών κατά την έννοια της παρούσας οδηγίας , εφ ' όσον τα διάφορα συνθετικά του μίγματος ανταποκρίνονται , πριν από την ανάμιξη , στους κανόνες εμπορίας που εφαρμόζονται σε αυτά .  2 . Εφαρμόζονται οι διατάξεις των άρθρων 8 , 9 και 11 , καθώς επίσης και εκείνες του άρθρου 10 , υπό την επιφύλαξη πάντοτε ότι για τα μίγματα η ετικέττα είναι πράσινου χρώματος .  Άρθρο 14  1 . Τα Κράτη Μέλη μεριμνούν ώστε οι βασικοί σπόροι και οι πιστοποιημένοι σπόροι που πιστοποιήθηκαν επίσημα και των οποίων η συσκευασία σφραγίσθηκε και σημάνθηκε επίσημα , σύμφωνα με τις διατάξεις της παρούσας οδηγίας , ως και οι εμπορικοί σπόροι των οποίων η συσκευασία σφραγίσθηκε και σημάνθηκε επίσημα , σύμφωνα με τις διατάξεις της παρούσας οδηγίας , να υπόκεινται μόνο στους περιορισμους εμπορίας που προβλέπονται από την παρούσα οδηγία , όσον αφορά τα χαρακτηριστικά τους , τις διατάξεις εξετάσεως , τη σήμανση και τη σφράγιση .  2 . Τα Κράτη Μέλη , δύνανται :  α ) να ορίζουν , εφ ' όσον δεν τίθενται σε ισχύ οι διατάξεις που θεσπίζονται από την Επιτροπή , σύμφωνα με το άρθρο 3 παράγραφος 3 , ότι οι σπόροι γενών και ειδών κτηνοτροφικών φυτών άλλων από εκείνα που απαριθμούνται στο άρθρο 3 παράγραφος 1 δύνανται να τίθενται σε εμπορία μετά από ορισμένες ημερομηνίες , μόνο αν πρόκειται για σπόρους που έχουν επίσημα πιστοποιηθεί ως " βασικοί σπόροι " ή " πιστοποιημένοι σπόροι "   β ) να θεσπίζουν διατάξεις περί του ανωτάτου ορίου περιεκτικότητος σε υγρασία αποδεκτού για την εμπορία   γ ) να περιορίζουν την εμπορία των πιστοποιημένων σπόρων κτηνοτροφικών φυτών σε εκείνους της πρώτης αναπαραγωγής από βασικούς σπόρους   δ ) να περιορίζουν την εμπορία σπόρων κτηνοτροφικών φυτών σε σπόρους ποικιλιών εγγεγραμμένων σε εθνικό κατάλογο , που βασίζεται επί της καλλιεργητικής αξίας και της χρησιμότητος γιά το έδαφός τους , μέχρις ότου δυνηθεί να τεθεί σε εφαρμογή κοινός κατάλογος των ποικιλιών . Ο κατάλογος αυτός θα πρέπει να τεθεί σε εφαρμογή , το αργότερο , την 1η Ιανουαρίου 1070  οι προϋποθέσεις εγγραφής στό κατάλογο γιά τις ποικιλίες που προέρχονται από άλλα Κράτη Μέλη είναι ίδιες με τις προϋποθέσεις εγγραφής των εθνικών ποικιλιών .  Άρθρο 15  Τα Κράτη Μέλη ορίζουν ότι οι σπόροι κτηνοτροφικών φυτών που προέρχονται απευθείας από βασικούς σπόρους , που πιστοποιούνται σε Κράτος Μέλος και συλλέγονται σε άλλο Κράτος Μέλος ή σε τρίτη χώρα , είναι ισοδύναμοι με πιστοποιημένους σπόρους της πρώτης αναπαραγωγής που προέρχονται απευθείας από βασικούς σπόρους που συλλέγονται στο κράτος παραγωγής των βασικών σπόρων , εφ ' όσον έχουν υποβληθεί σε καλλιεργητικό έλεγχο που πληροί τις προϋποθέσεις τις προβλεπόμενες στο παράρτημα Ι και εφ ' όσον αποδεικνύεται , κατά το χρόνο της επίσημης εξετάσεως , ότι έχουν τηρηθεί οι προβλεπόμενες στο παράρτημα ΙΙ προϋποθέσεις για τους πιστοποιημένους σπόρους .  Άρθρο 16  1 . Κατόπιν προτάσεως της Επιτροπής , το Συμβούλιο με ειδική πλειοψηφίας διαπιστώνει :  α ) αν , στην περίπτωση που προβλέπεται στο άρθρο 15 , οι καλλιεργητικοί έλεγχοι σε τρίτη χώρα πληρούν τις προϋποθέσεις τις προβλεπόμενες στο παράρτημα Ι   β ) αν οι σπόροι κτηνοτροφικών φυτών , που συλλέγονται σε τρίτη χώρα , παρέχουν τις ίδιες εγγυήσεις ως προς τα χαρακτηριστικά τους , καθώς και ως προς τις διατάξεις που θεσπίζονται για την εξέτασή τους , για την επιβεβαίωση της ταυτότητός τους , τη σήμανσή τους και τον έλεγχό τους , είναι ως προς αυτό ισοδύναμοι με τους βασικούς σπόρους ή τους πιστοποιημένους σπόρους ή με τους εμπορικούς σπόρους που συλλέγονται στο εσωτερικό της Κοινότητος και είναι σύμφωνοι με τις διατάξεις της παρούσας οδηγίας .  2 . Εως ότου το Συμβούλιο αποφανθεί , σύμφωνα με τις διατάξεις της παραγράφου 1 , τα Κράτη Μέλη δύνανται να προβαίνουν μόνα τους στις διαπιστωσεις που προβλέπονται στην προαναφερθείσα παράγραφο . Το δικαίωμα αυτό λήγει την 1η Ιουλίου 1969 .  Άρθρο 17  1 . Με σκοπό την εξάλειψη προσωρινών δυσκολιών γενικού ανεφοδιασμού σε βασικούς ή πιστοποιημένους ή εμπορικούς σπόρους που προκύπτουν σε ένα τουλάχιστον Κράτος Μέλος και είναι ανυπέρβλητες στο εσωτερικό της Κοινότητος , η Επιτροπή επιτρέπει , σύμφωνα με τη διαδικασία που προβλέπεται στο άρθρο 21 , ένα ή περισσότερα Κράτη Μέλη να αποδεχθούν για εμπορία , για περίοδο που προσδιορίζει η ίδια , σπόρους κατηγορίας που υπόκεινται σε μειωμένες απαιτήσεις .  2 . Αν πρόκειται για κατηγορία σπόρων καθορισμένων ποικιλίας ,  επίσημη ετικέττα είναι εκείνη που προβλέπεται για την αντίστοιχη κατηγορία , και σε όλες τις άλλες περιπτώσεις είναι εκείνη που προβλέπεται για τους εμπορικούς σπόρους . Η ετικέττα αναφέρει πάντοτε ότι πρόκειται για σπόρους κατηγορίας που υπόκειται σε μειωμένες απαιτήσεις .  Άρθρο 18  Η παρούσα οδηγία δεν εφαρμόζεται στους σπόρους κτηνοτροφικών φυτών για τους οποίους έχει αποδειχθεί ότι προορίζονται για εξάγωγή σε τρίτες χώρες .  Άρθρο 19  Τα Κράτη Μέλη θεσπίζουν όλες τις κατάλληλες διατάξεις οι οποίες επιτρέπουν να πραγματοποιηθεί κατά την εμπορία , τουλάχιστον με δειγματοληψία , επίσημος έλεγχος των σπόρων κτηνοτροφικών φυτών όσον αφορά την τήρηση των προϋποθέσεων που προβλέπονται από την παρούσα οδηγία .  Άρθρο 20  1 . Δημιουργούνται στο εσωτερικό της Κοινότητος κοινοτικοί συγκριτικοί αγροί στους οποίους διενεργείται κάθε έτος μετέλεγχος των δειγμάτων πιστοποιημένων σπόρων κτηνοτροφικών φυτών που λαμβάνονται δια δειγματοληψίας . Οι αγροί αυτοί υποβάλλονται σε επιθεώρηση από την επιτροπή που αναφέρεται στο άρθρο 21 .  2 . Σε μια πρώτη φάση , οι συγκριτικές εξετάσεις εξυπηρετούν την εναρμόνιση των τεχνικών μεθόδων πιστοποιήσεως με σκοπό την επίτευξη ισοδυναμίας των αποτελεσμάτων . Μόλις επιτευχθεί ο σκοπός αυτός , οι συγκριτικές εξετάσεις αποτελούν αντικείμενο ετησίας εκθέσεως δραστηριότητας , που κοινοποιείται εμπιστευτικά στα Κράτη Μέλη και στην Επιτροπή . Η Επιτροπή καθορίζει , σύμφωνα με την προβλεπόμενη στο άρθρο 21 διαδικασία , την ημερομηνία κατά την οποία συντάσσεται η έκθεση για πρώτη φορά .  3 . Η Επιτροπή θεσπίζει , σύμφωνα με τη διαδικασία που προβλέπεται στο άρθρο 21 , τις αναγκαίες διατάξεις για τη διενέργεια των συγκριτικών εξετάσεων . Σπόροι κτηνοτροφικών φυτών που συλλέγονται εντός τρίτων χωρών δύνανται να συμπλεριλαμβάνονται στις συγκριτικές εξετάσεις .  Άρθρο 21  1 . Στην περίπτωση που γίνεται αναφορά στη διαδικασία που καθορίζεται στο παρόν άρθρο , η Μόνιμη Επιτροπή Σπόρων προς Σπορά και Γεωργικών , Δενδροκηπευτικών και Δασικών Φυτών προς Φύτευση , που έχει συσταθεί με την απόφαση του Συμβουλίου της 14ης Ιουνίου 1966 ( 2 ) , καλουμένη στο εξής " επιτροπή " , συγκαλείται από τον πρόεδρό της είτε με δική του πρωτοβουλία , είτε κατόπιν αιτήσεως του αντιπροσώπου Κράτους Μέλους .  2 . Στην επιτροπή , οι ψήφοι των Κρατών Μελών σταθμίζονται σύμφωνα με το άρθρο 148 παράγραφος 2 της συνθήκης . Ο πρόεδρος δεν ψηφίζει .  3 . Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν . Η επιτροπή διατυπώνει τη γνώμη της για τα μέτρα αυτά εντός προθεσμίας την οποία δύναται να ορίζει ο πρόεδρος ανάλογα με τον επείγοντα χαρακτήρα των υπό εξέταση θεμάτων . Αποφασίζει με πλειοψηφία δώδεκα ψήφων .  4 . Η Επιτροπή θεσπίζει μέτρα που τυγχάνωουν αμέσου εφαρμογής . Εν τούτοις , αν τα μέτρα αυτά δεν είναι σύμφωνα με τη γνώμη της Επιτροπής , ανακοινώνεται αμέσως στο Συμβούλιο από την Επιτροπή . Στην περίπτωση αυτή η Επιτροπή δύναται να αναβάλει κατά ένα μήνα το πολύ από της ανακοινώσεως την εφαρμογή των μέτρων που αποφάσισε .  Το Συμβούλιο , με ειδική πλειοψηφία , δύναται να λαμβάνει διαφορετική απόφαση εντός προθεσμίας ενός μηνός .  Άρθρο 22  Η παρούσα οδηγία δεν θίγει τις διατάξεις των εθνικών νομοθεσιών που δικαιολογούνται από λόγους προστασίας της υγείας και της ζωής των ανθρώπων και των ζώων ή διατηρήσεως των φυτικών οργανισμών ή προστασίας της βιομηχανικής και εμπορικής ιδιοκτησίας .  Άρθρο 23  Τα Κράτη Μέλη θέτουν σε ισχύ το αργότερο την 1η Ιουλίου 1968 τις νομοθετικές , κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις του άρθρου 14 παράγραφος 1 και την 1η Ιουλίου 1969 , το αργότερο , τις διατάξεις που είναι αναγκαίες για να συμμορφωθούν προς τις άλλες διατάξεις της παρούσας οδηγίας και των παραρτημάτων αυτής . Ενημερώνουν αμέσως την Επιτροπή .  Άρθρο 24  Η παρούσα οδηγία απευθύνεται προς τα Κράτη Μέλη .  Εγινε στις Βρυξέλλες , στις 14 Ιουνίου 1966 .  Για το Συμβούλιο  Ο Πρόεδρος  P . WERNER  ΠΑΡΑΡΤΗΜΑ Ι  Προϋποθέσεις για την πιστοποίηση ως προς την καλλιέργεια  1 . Η καλλιέργεια διαθέτει ικανοποιητική ταυτότητα και καθαρότητα ποικιλίας .  2 . Γίνεται τουλάχιστον ένας επίσημος καλλιεργητικός έλεγχος πριν από κάθε συγκομιδή σπόρων .  3 . Η καλλιεργητική κατάσταση καλλιέργειας του αγρού παραγωγής και το στάδιο αναπτύξεως της καλλιέργειας επιτρέπουν έναν επαρκή έλεγχο της ταυτότητος και καθαρότητος της ποικιλίας .  4 . Ο αγρός παραγωγής δεν έχει δεχθεί προηγούμενες καλλιέργειες που να είναι ασυμβίβαστες με την παραγωγή σπόρων του είδους και της ποικιλίας της καλλιέργειας .  5 . Για τα αλλόγαμα ( σταυρογονιμοποιούμενα ) είδη , οι ελάχιστες αποστάσεις από γειτονικές καλλιέργειες άλλων ποικιλιών του αυτού είδους , από καλλιέργειες της αυτής ποικιλίας που παρουσιάζουν ισχυρή υποβάθμιση και από καλλιέργειες συγγενών ειδών που δυνανται να προκαλέσουν ανεπιθύμητη ξένη γονιμοποίηση , είναι :   * Αγροί πολλαπλασιασμού * έως 2 εκτάρια * άνω των 2 εκταρίων *  α ) Σπόροι προοριζόμενοι για πολλαπλασιασμό * 200 m * 100 m *  β ) Σπόροι προοριζόμενοι για παραγωγή κτηνοτροφικών φυτών * 100 m * 50 m *  Οι αποστάσεις αυτές δυνατόν να μην τηρούνται εφ ' όσον υπάρχει ικανοποιητική προστασία κατά οιασδήποτε ανεπιθύμητης ξένης γονιμοποιήσεως .  ΠΑΡΑΡΤΗΜΑ ΙΙ  Προϋποθέσεις που πρέπει να πληρούν οι σπόροι  Ι . ΠΙΣΤΟΠΟΙΗΜΕΝΟΙ ΣΠΟΡΟΙ  1 . Οι σπόροι πρέπει να διαθέτουν ικανοποιητική ταυτότητα και καθαρότητα της ποικιλίας .  2 . Η παρουσία ασθενειών που μειώνουν την αξία χρησιμοποιήσεως των σπόρων είναι ανεκτή μόνο στο χαμηλότερο δυνατό όριο .  3 . Οι σπόροι πρέπει να πληρούν επί πλέον τις ακόλουθες προϋποθέσεις :  Α . Προδιαγραφές :  Είδη * Ελάχιστη ειδική καθαρότητα ( % του βάρους ) * Μέγιστη περιεκτικότητα σε σπόρους ζιζανίων ( % του βάρους ) * Ελάχιστη βλαστική ικανότητα ( % των καθαρών σπόρων ) *  Βλέπε Ε . Ε .  Είδη * Ελάχιστη ειδική καθαρότητα ( % του βάρους ) * Μέγιστη περιεκτικότητα σε σπόρους ζιζανίων ( % του βάρους ) * Ελάχιστη βλαστική ικανότητα ( % των καθαρών σπόρων ) * Μέγιστη περιεκτικότητα σε σκληρούς σπόρους ( % των καθαρών σπόρων ) *  Βλέπε Ε . Ε .  Β . Παρατηρήσεις :  α ) Μέχρι την ανωτάτη ενδεικνυομένη ποσότητα οι σκληροί σπόροι θεωρούνται ως σπόροι ικανοί να βλαστήσουν .  β ) Ολοι οι πρόσφατοι και υγιείς σπόροι που δεν είναι φυτρωμένοι μετά την προβλάστηση θεωρούνται ως σπόροι φυτρωμένοι .  γ ) Οι σπόροι είναι απαλλαγμένοι της Avena fatua και Cuscuta . Εν τούτοις , ένας σπόρος Avena fatua ή Cuscuta σε δείγμα 100 γραμμαρίων δεν υπολογίζεται ως πρόσμιξη , αν ένα δεύτερο δείγμα 200 γραμμαρίων είναι απαλλαγμένο από σπόρους Avena fatua και Cuscuta .  δ ) Το ποσοστό του βάρους σε σπόρους Alopercurus myosuroides δεν υπερβαίνει το 0,3 .  ε ) Το ποσοστό σε βάρος σπόρων άλλων καλλιεργουμένων φυτών δεν υπέρβαίνει το 1  για οιοδήποτε είδος της Poa , ένα ποσοστό 1 % σπόρων άλλων ειδών Ροa δεν υπολογίζεται ως πρόσμιξη .  Γ . Ιδιομορφίες για το Lupinys spec . ( Λούπινον ) :  α ) Το ποσοστό σε αριθμό σπόρων άλλου χρώματος δεν υπερβαίνει το 1 .  β ) Το ποσοστό σε αριθμό πικρών σπόρων εντός των σπόρων ποικιλιών γλυκών λουπίνων δεν υπερβαίνει :  - το 3 για τους πιστοποιημένους σπόρους της πρώτης αναπαραγωγής που προέρχονται απευθείας από τον βασικό σπόρο   - το 5 για τους πιστοποιημένους σπόρους των επομένων αναπαραγωγών που προέρχονται από βασικό σπόρο .  ΙΙ . ΒΑΣΙΚΟΙ ΣΠΟΡΟΙ  Υπό την επιφύλαξη των κατωτέρω συμπληρωματικών διατάξεων , οι προϋποθέσεις του τμήματος Ι του παραρτήματος ΙΙ εφαρμόζονται στους βασικούς σπόρους :  1 . Το ποσοστό σε βάρος των σπόρων άλλων φυτών δεν υπερβαίνει το 0,2 . Εντός του ορίου του ποσοστού αυτού , τα αντίστοιχα ποσοστά σπόρων άλλων καλλιεργουμένων φυτών και σπόρων ζιζανίων δεν υπερβαίνουν το 0,1 .  2 . Ο αριθμός των σπόρων του Alopecurus myosuroides δεν υπερβαίνει τους 5 σε δείγμα των 25 γραμμαρίων .  3 . Είδος Lupinus : το ποσοστό σε αριθμό των πικρών σπόρων εντός ποικιλιών γλυκών λουπίνων δεν υπερβαίνει το 1 .  ΙΙΙ . ΕΜΠΟΡΙΚΟΙ ΣΠΟΡΟΙ  Υπό την επιφύλαξη των κατωτέρω συμπληρωματικών διατάξεων , οι προϋποθέσεις του σημείου Ι παράγραφοι 2 και 3 εφαρμόζονται σε εμπορικούς σπόρους :  1 . Το ποσοστό σε βάρος των σπόρων άλλων καλλιεργούμενων φυτών δεν υπερβαίνει το 3 .  2 . Για οιοδήποτε είδος της Poa , ένα ποσοστό 3 % σπόρων άλλων ειδών της Poa δεν υπολογίζεται ως πρόσμιξη .  3 . Για οιοδήποτε είδος της Vicia , ένα συνολικό ποσοστό 6 % από σπόρους της Vicia pannonica , της Vicia villosa και συγγενών καλλιεργουμένων ειδών δεν υπολογίζεται ως πρόσμιξη .  4 . Lupinus spec .  α ) Το ποσοστό σε αριθμό σπόρων ενός άλλου χρώματος δεν υπερβαίνει το 2 .  β ) Το ποσοστό σε αριθμό των πικρών σπόρων εντός των γλυκών λουπίνων δεν υπερβαίνει το 5 .  ΠΑΡΑΡΤΗΜΑ ΙΙΙ   * Μέγιστο βάρος σπορομερίδος * Ελάχιστο βάρος δείγματος *  1 . Σπόροι διαστάσεων ίσων ή μεγαλύτερων εκείνων των κόκκων σίτου * 20 τόννοι * 500 γραμμάρια *  2 . Σπόροι διαστάσεων κατωτέρων εκείνων των κόκκων σίτου * 10 τόννοι * 300 γραμμάρια *  ΠΑΡΑΡΤΗΜΑ IV  Ετικέττα  Α . Προδιαγεγραμμένες ενδείξεις  α ) Για τους βασικούς και πιστοποιημένους σπόρους :  1 . " Πιστοποιημένοι σπόροι κατά τις προδιαγραφές της Ευρωπαϊκής Οικονομικής Κοινότητος "  2 . Υπηρεσία πιστοποιήσεως και Κράτος Μέλος  3 . Σχετικός αριθμός της σπορομερίδος  4 . Είδος  5 . Ποικιλία  6 . Κατηγορία  7 . Χώρα παραγωγής  8 . Δηλωμένο καθαρό ή μικτό βάρος  9 . Για τους πιστοποιημένους σπόρους της δευτέρας αναπαραγωγής και επομένων αναπαραγωγών μετά τους βασικούς σπόρους : αριθμός γενεών μετά τους βασικούς σπόρους  β ) Για τους εμπορικούς σπόρους :  1 . " Εμπορικοί σπόροι ( μη πιστοποιημένοι για την ποικιλία "  2 . Υπηρεσία εξετάσεως και Κράτος Μέλος  3 . Σχετικός αριθμός σπορομερίδος  4 . Είδος ( 3 )  5 . Περιοχή παραγωγής  6 . Δηλωμένο καθαρό ή μικτό βάρος  γ ) Για τα μίγματα σπόρων :1 . " Μίγμα σπόρων για ... ( προβλεπόμενη χρήση ) "  2 . Υπηρεσία που έκανε τη σφράγιση και Κράτος Μέλος  3 . Σχετικός αριθμός της σπορομερίδος  4 . Είδος , κατηγορία , ποικιλία , χώρα παραγωγής ή στην περίπτωση των εμπορικών σπόρων , περιοχή παραγωγής και αναλογία σε βάρος εκαστου συνθετικού  5 . Δηλωμένο καθαρό ή μικτό βάρος  Β . Ελάχιστες διαστάσεις  110 mm X 67 mm  ( 1 ) EE αριθ . 109 της 9.7.1964 , σ . 1751/64 .  ( 2 ) ΕΕ αριθ . 125 της 11.7.1966 , σ . 2289/66 .  ( 3 ) Οσον αφορά τα λούπινα πρέπει να αναφέρεται αν πρόκειται για πικρά ή γλυκά λούπινα .


title: Οδηγία 2006/1/EK του Ευρωπαϊκού Κοινοβουλίου και του Συμβουλίου, της  18ης Ιανουαρίου 2006 , για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές (κωδικοποιημένη έκδοση)   (Κείμενο που παρουσιάζει ενδιαφέρον για τον ΕΟΧ)

text:
               4.2.2006

               EL

               Επίσημη Εφημερίδα της Ευρωπαϊκής Ένωσης

               L 33/82

      ΟΔΗΓΊΑ 2006/1/EK ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 18ης Ιανουαρίου 2006
   για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της Συνθήκης (2),
   Εκτιμώντας τα ακόλουθα:

               (1)

               H οδηγία 84/647/ΕΟΚ του Συμβουλίου, της 19ης Δεκεμβρίου 1984, για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές (3) έχει τροποποιηθεί ουσιαστικά (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Από μακροοικονομική άποψη, η χρησιμοποίηση μισθωμένων οχημάτων επιτρέπει, σε ορισμένες περιπτώσεις, τη βέλτιστη κατανομή των πόρων περιορίζοντας τη σπατάλη των συντελεστών παραγωγής.

               (3)

               Από μικροοικονομική άποψη, η δυνατότητα αυτή προσδίδει ευκαμψία στην οργάνωση των μεταφορών βελτιώνοντας έτσι την παραγωγικότητα των επιχειρήσεων.

               (4)

               Η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εθνικό δίκαιο των οδηγιών που περιέχονται στο παράρτημα Ι, μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Για τους σκοπούς της παρούσας οδηγίας, νοείται ως:

               α)

               «όχημα», κάθε μηχανοκίνητο όχημα, ρυμουλκούμενο όχημα, ημιρυμουλκούμενο όχημα ή σύνολο οχημάτων, που προορίζονται αποκλειστικά για τη μεταφορά εμπορευμάτων·

               β)

               «μισθωμένο όχημα», κάθε όχημα το οποίο, επί πληρωμή και για καθορισμένο χρονικό διάστημα, τίθεται στη διάθεση επιχείρησης που πραγματοποιεί οδικές εμπορευματικές μεταφορές, για λογαριασμό τρίτων ή για ίδιο λογαριασμό, βάσει σύμβασης με την επιχείρηση που διαθέτει τα οχήματα.

         Άρθρο 2
   1.   Κάθε κράτος μέλος επιτρέπει να χρησιμοποιούνται στο έδαφός του, για τις εμπορευματικές μεταφορές μεταξύ των κρατών μελών, τα οχήματα που έχουν μισθώσει οι επιχειρήσεις οι εγκατεστημένες στο έδαφος άλλου κράτους μέλους, υπό τον όρο ότι:

               α)

               το όχημα έχει πάρει άδεια κυκλοφορίας ή έχει τεθεί σε κυκλοφορία σύμφωνα με τη νομοθεσία του τελευταίου αυτού κράτους μέλους·

               β)

               η σύμβαση αφορά μόνον τη διάθεση οχήματος χωρίς οδηγό και δεν συνοδεύεται από σύμβαση παροχής υπηρεσιών η οποία συνομολογείται με την ίδια επιχείρηση και αφορά τον οδηγό ή το βοηθητικό προσωπικό·

               γ)

               το μισθωμένο όχημα, κατά τη διάρκεια της περιόδου μίσθωσης, ευρίσκεται στην αποκλειστική διάθεση της επιχείρησης που το χρησιμοποιεί·

               δ)

               το μισθωμένο όχημα οδηγείται από το ίδιο το προσωπικό της επιχείρησης που το χρησιμοποιεί.

         2.   Η τήρηση των όρων που προβλέπονται στην παράγραφο 1, στοιχεία α) έως δ), αποδεικνύεται από τα ακόλουθα έγγραφα, τα οποία πρέπει να ευρίσκονται επί του οχήματος:

               α)

               σύμβαση μίσθωσης του οχήματος, ή επικυρωμένο απόσπασμα αυτής της σύμβασης, που περιέχει ιδίως το όνομα του εκμισθωτή, το όνομα του μισθωτή, την ημερομηνία και τη διάρκεια της σύμβασης καθώς και τα στοιχεία του οχήματος·

               β)

               εφόσον ο οδηγός δεν είναι εκείνος που μισθώνει το όχημα, η σύμβαση εργασίας του οδηγού ή επικυρωμένο απόσπασμα αυτής της σύμβασης, που περιέχει ιδίως το όνομα του εργοδότη, το όνομα του υπαλλήλου, την ημερομηνία και τη διάρκεια της σύμβασης εργασίας ή πρόσφατη απόδειξη καταβολής μισθού.

         Κατά περίπτωση, τα έγγραφα που αναφέρονται στα στοιχεία α) και β) μπορούν να αντικαθίστανται από αντίστοιχο έγγραφο που εκδίδουν οι αρμόδιες αρχές του κράτους μέλους.
   Άρθρο 3
   1.   Τα κράτη μέλη λαμβάνουν τα απαραίτητα μέτρα προκειμένου να εξασφαλισθεί ότι οι επιχειρήσεις τους μπορούν να χρησιμοποιούν, για οδικές εμπορευματικές μεταφορές, με τους ίδιους όρους όπως και τα οχήματα που τους ανήκουν, μισθωμένα οχήματα τα οποία έχουν λάβει άδεια κυκλοφορίας ή έχουν τεθεί σε κυκλοφορία επί του εδάφους τους, σύμφωνα με τη νομοθεσία της χώρας τους, εφόσον πληρούνται οι όροι του άρθρου 2.
   2.   Τα κράτη μέλη μπορούν να εξαιρούν από τις διατάξεις της παραγράφου 1 τη μεταφορά για ίδιο λογαριασμό που εκτελείται από οχήματα συνολικού επιτρεπομένου μεικτού βάρους άνω των 6 τόνων.
   Άρθρο 4
   Η παρούσα οδηγία δεν θίγει τη νομοθεσία κράτους μέλους που προβλέπει για τη χρησιμοποίηση μισθωμένων οχημάτων λιγότερο περιοριστικούς όρους από τους όρους των άρθρων 2 και 3.
   Άρθρο 5
   Η παρούσα οδηγία, με την επιφύλαξη των άρθρων 2 και 3, δεν θίγει την εφαρμογή των κανόνων που αφορούν:

               α)

               την οργάνωση της αγοράς των οδικών εμπορευματικών μεταφορών, για λογαριασμό τρίτων και για ίδιο λογαριασμό, και ιδίως την εφαρμογή των κανόνων για την πρόσβαση στην αγορά και για τις ποσοστώσεις όσον αφορά το δυναμικό των οδικών εμπορευματικών μεταφορών·

               β)

               τις τιμές και τους όρους μεταφοράς στις οδικές εμπορευματικές μεταφορές·

               γ)

               τη διαμόρφωση των τιμών μίσθωσης·

               δ)

               την εισαγωγή των οχημάτων·

               ε)

               τους όρους πρόσβασης στη δραστηριότητα ή στο επάγγελμα του εκμισθωτή οδικών οχημάτων.

         Άρθρο 6
   Η οδηγία 84/647/ΕΟΚ καταργείται, υπό την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο των οδηγιών που εμφαίνονται στο παράρτημα Ι μέρος Β.
   Οι αναφορές στην καταργούμενη οδηγία θεωρούνται ότι γίνονται στη παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος ΙΙ.
   Άρθρο 7
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 8
   Η παρούσα οδηγία απευθύνεται στα κράτη μέλη.

      Στρασβούργο, 18 Ιανουαρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         H. WINKLER

      (1)  ΕΕ C 108 της 30.4.2004, σ. 56.

      (2)  Γνώμη του Ευρωπαϊκού Κοινοβουλίου της 10ης Φεβρουαρίου 2004 (ΕΕ C 97 Ε της 22.4.2004, σ. 66) και απόφαση του Συμβουλίου της 8ης Δεκεμβρίου 2005.

      (3)  ΕΕ L 335 της 22.12.1984, σ. 72· οδηγία όπως τροποποιήθηκε από την οδηγία 90/398/ΕΟΚ (ΕΕ L 202 της 31.7.1990, σ. 46).

      (4)  Βλέπε παράρτημα Ι, μέρος Α.

      ΠΑΡΑΡΤΗΜΑ Ι
      Μέρος A
      Καταργούμενη οδηγία με την τροποποίησή της

         (περί της οποίας το άρθρο 6)

                  Οδηγία 84/647/ΕΟΚ του Συμβουλίου

                  (ΕΕ L 335 της 22.12.1984, σ. 72)

                  Οδηγία 90/398/ΕΟΚ του Συμβουλίου

                  (ΕΕ L 202 της 31.7.1990, σ. 46)

            Μέρος B
      Κατάλογος ημερομηνιών ενσωμάτωσης στο εθνικό δίκαιο

         (περί των οποίων το άρθρο 6)

                  Οδηγία

                  Λήξη προθεσμίας ενσωμάτωσης στο εθνικό δίκαιο

                  Οδηγία 84/647/ΕΟΚ

                  30 Ιουνίου 1986

                  Οδηγία 90/398/ΕΟΚ

                  31 Δεκεμβρίου 1990

      ΠΑΡΑΡΤΗΜΑ ΙI
      Πίνακας αντιστοιχίας

                  Οδηγία 84/647/ΕΟΚ

                  Παρούσα οδηγία

                  Άρθρο 1 εισαγωγική φράση

                  Άρθρο 1 εισαγωγική φράση

                  Άρθρο 1 πρώτη περίπτωση

                  Άρθρο 1 στοιχείο α)

                  Άρθρο 1 δεύτερη περίπτωση

                  Άρθρο 1 στοιχείο β)

                  Άρθρο 2 εισαγωγική φράση

                  Άρθρο 2 παράγραφος 1 εισαγωγική φράση

                  Άρθρο 2 σημεία 1 έως 4

                  Άρθρο 2 παράγραφος 1)στοιχεία α) έως δ)

                  Άρθρο 2 σημείο 5 πρώτο εδάφιο εισαγωγική φράση

                  Άρθρο 2 παράγραφος 2 πρώτο εδάφιο εισαγωγική φράση

                  Άρθρο 2 σημείο 5 πρώτο εδάφιο στοιχεία α) και β)

                  Άρθρο 2 παράγραφος 2 πρώτο εδάφιο στοιχεία α) και β)

                  Άρθρο 2 σημείο 5 δεύτερο εδάφιο

                  Άρθρο 2 παράγραφος 2 δεύτερο εδάφιο

                  Άρθρο 3

                  Άρθρο 3

                  Άρθρο 4 παράγραφος 1

                  Άρθρο 4

                  Άρθρο 5 εισαγωγική φράση

                  Άρθρο 5 εισαγωγική φράση

                  Άρθρο 5 πρώτη περίπτωση

                  Άρθρο 5 στοιχείο α)

                  Άρθρο 5 δεύτερη περίπτωση

                  Άρθρο 5 στοιχείο β)

                  Άρθρο 5 τρίτη περίπτωση

                  Άρθρο 5 στοιχείο γ)

                  Άρθρο 5 τέταρτη περίπτωση

                  Άρθρο 5 στοιχείο δ)

                  Άρθρο 5 πέμπτη περίπτωση

                  Άρθρο 5 στοιχείο ε)

                  Άρθρο 6

                  —

                  Άρθρο 7

                  —

                  Άρθρο 8

                  —

                  —

                  Άρθρο 6

                  —

                  Άρθρο 7

                  Άρθρο 9

                  Άρθρο 8

                  —

                  Παράρτημα I

                  —

                  Παράρτημα II


Avis juridique important

|

31991L0157

Οδηγία 91/157/ΕΟΚ του Συμβουλίου της 18ης Μαρτίου 1991 για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες

Επίσημη Εφημερίδα αριθ. L 078 της 26/03/1991 σ. 0038 - 0041 Φινλανδική ειδική έκδοση: Κεφάλαιο 15 τόμος 10 σ. 0072  Σουηδική ειδική έκδοση: Κεφάλαιο 15 τόμος 10 σ. 0072

ΟΔΗΓΙΑ ΤΟΥ ΣΥΜΒΟΥΛΙΟΥ  της 18ης Μαρτίου 1991  για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες  ( 91/157/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100Α,  την πρόταση της Επιτροπής ( 1),  Σε συνεργασία με το Ευρωπαϊκό Κοινοβούλιο ( 2 ),  Έχοντας υπόψη τη γνώμη της Οικονομικής και Κοινωνικής Επιτροπής ( 3 ),  Εκτιμώντας :  ότι οποιαδήποτε διαφορά μεταξύ των νομοθετικών ή διοικητικών μέτρων που λαμβάνονται από τα κράτη μέλη όσον αφορά τη διάθεση ηλεκτρικών στηλών και συσσωρευτών ενδέχεται να δημιουργήσει εμπόδια στις κοινοτικές συναλλαγές και στρέβλωση του ανταγωνισμού και  να έχει ως εκ τούτου άμεση επίπτωση στη δημιουργία και λειτουργία της εσωτερικης αγοράς - ότι χρειάζεται επομένως προσέγγιση των νομοθεσιών στον τομέα αυτό -  ότι το άρθρο 2 παράγραφος 2 της οδηγίας 75/442/ΕΟΚ της 15ης Ιουλίου 1975, περί των στερεών αποβλήτων ( 4 ), όπως τροποποιήθηκε από την οδηγία 91/156/ΕΟΚ ( 5 ), προβλέπει ότι οι ειδικές ή συμπληρωματικές της εν λόγω οδηγίας διατάξεις για τη ρύθμιση της  διαχείρισης ορισμένων κατηγοριών αποβλήτων, καθορίζονται με ειδικές οδηγίες -  ότι οι στόχοι και οι αρχές της κοινοτικής πολιτικής όπως έχουν καθορισθεί από τα προγράμματα δράσης στον τομέα του περιβάλλοντος, αποβλέπουν, βάσει των αρχών που περιλαμβάνονται και στο άρθρο 130Π παράγραφοι 1 και 2 της συνθήκης, στην πρόληψη, μείωση ή  ακόμη και εξάλειψη της ρύπανσης και στην καλή διαχείριση των πρώτων υλών, εφαρμόζοντας και την αρχή "ο ρυπαίνων πληρώνει "-  ότι, για να επιτευχθούν οι στόχοι αυτοί, θα πρέπει να απαγορευθεί η διάθεση στην αγορά ορισμένων στηλών και συσσωρευτών, λαμβανομένης υπόψη της περιεκτικότητάς τους σε επικίνδυνες ουσίες -  ότι για να εξασφαλισθεί η ελεγχόμενη αξιοποίηση και διάθεση των στηλών και συσσωρευτών, τα κράτη μέλη πρέπει να λάβουν μέτρα διασφαλίζοντας την επισήμανση και χωριστή συλλογή τους -  ότι η συλλογή και ανακύκλωση χρησιμοποιημένων ηλεκτρικών στηλών και συσσωρευτών μπορεί να επιτρέψει την αποφυγή της σπατάλης πρώτων υλών -  ότι η διάθεση συσκευών που περιέχουν μη αντικαθιστούμενες στήλες ή συσσωρευτές μπορεί να παρουσιάζει κίνδυνο για το περιβάλλον - ότι ως εκ τούτου τα κράτη μέλη θα πρέπει να λάβουν τα κατάλληλα μέτρα -  ότι, προκειμένου να επιτευχθούν οι διάφοροι ανωτέρω στόχοι, τα κράτη μέλη θα πρέπει να καταρτίσουν προγράμματα - ότι η Επιτροπή θα πρέπει να ενημερώνεται για τα προγράμματα αυτά καθώς και για τα συγκεκριμένα μέτρα που λαμβάνονται -  ότι η εφαρμογή οικονομικών κινήτρων, όπως η δημιουργία συστήματος εγγύησης επιστροφής στηλών και συσσωρευτών, μπορεί να ενθαρρύνει τη χωριστή συλλογή και ανακύκλωση των χρησιμοποιημένων ηλεκτρικών στηλών και συσσωρευτών -  ότι θα πρέπει να προβλεφθεί σχετική πληροφόρηση των καταναλωτών -  ότι θα πρέπει να προβλεφθούν κατάλληλες διαδικασίες εφαρμογής των διατάξεων της παρούσας οδηγίας, και ιδίως του συστήματος επισήμανσης, και ευχερούς προσαρμογής της οδηγίας στην επιστημονική και τεχνική πρόοδο - ότι, κατά την εκτέλεση των καθηκόντων της,  η Επιτροπή πρέπει να επικουρείται από την επιτροπή που αναφέρεται στο άρθρο 18 της οδηγίας 75/442/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Η παρούσα οδηγίαπροβλέπει την προσέγγιση των νομοθεσιών των κρατών μελών όσον αφορά την αξιοποίηση και την ελεγχόμενη διάθεση των χρησιμοποιουμένων ηλεκτρικών στηλών και συσσωρευτών που περιέχουν επικίνδυνες ουσίες σύμφωνα με το παράρτημα Ι .  Άρθρο 2  Κατά την έννοια της παρούσας οδηγίας νοείται ως :  α ) ηλεκτρική στήλη ή συσσωρευτής : πηγή ηλεκτρικής ενέργειας λαμβανόμενη από την άμεση μετατροπή χημικής ενέργειας, αποτελούμενη από ένα ή περισσότερα πρωτογενή ( μη επαναφορτιζόμενα ) στοιχεία ή δευτερογενή ( επαναφορτιζόμενα ) στοιχεία, όπως εμφαίνεται στο  παράρτημα Ι -  β ) χρησιμοποιούμενη ηλεκτρική στήλη ή συσσωρευτής : ηλεκτρική στήλη ή συσσωρυτής που δεν μπορεί να επαναχρησιμοποιηθεί και προορίζεται προς διάθεση ή αξιοποίηση -  γ ) διάθεση : κάθε πράξη, στο μέτρο που μπορεί να εφαρμοστεί στις ηλεκτρικές στήλες και τους συσσωρευτές, η οποία προβλέπεται στο παράρτημα ΙΙ Α της οδηγίας 75/442/ΕΟΚ -  δ ) αξιοποίηση : κάθε πράξη, στο μέτρο που μπορεί να εφαρμοστεί στις ηλεκτρικές στήλες και τους συσσωρευτές, η οποία προβλέπεται στο παράρτημα ΙΙ Β της οδηγίας 75/442/ΕΟΚ -  ε ) συλλογή : συγκέντρωση, διαλογή ή/και ομαδοποίηση των χρησιμοποιημένων ηλεκτρικών στηλών και συσσωρευτών -  στ ) εγγύηση επιστροφής : το σύστημα σύμφωνα με το οποίο, κατά την αγορά των ηλεκτρικών στηλών ή συσσωρευτών, ο αγοραστής καταβάλλει στον πωλητή ένα ποσό που του επιστρέφεται όταν επιστρέψει τις χρησιμοποιημένες ηλεκτρικές στήλες και συσσωρευτές .  Άρθρο 3  1 . Από την 1η Ιανουαρίου 1993, τα κράτη μέλη απαγορεύουν την εμπορία :  - αλκαλικών ηλεκτρικών στηλών μαγγανίου κατά βάρος περιεκτικότητας σε υδράργυρο άνω του 0,05 %, για παρατεταμένη χρήση σε ακραίες συνθήκες ( π.χ . θερμοκρασίες υπό 0o C ή άνω των 50o C, έκθεση σε κραδασμούς ),  - όλων των άλλων αλκαλικών ηλεκτρικών στηλών μαγγανίου κατά βάρος περιεκτικότητας σε υδράργυρο άνω του 0,025 %.  Οι κομβιόσχημες αλκαλικές ηλεκτρικές στήλες μαγγανίου και οι ηλεκτρικές στήλες που απαρτίζονται από κομβιόσχημα στοιχεία εξαιρούνται της απαγόρευσης .  2 . Οι διατάξεις της παραγράφου 1 ενσωματώνονται στο παράρτημα Ι της οδηγίας 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας  στην αγορά και περιορισμούς χρήσεως μερικών επικύνδυνων ουσιών και παρασκευασμάτων ( 6 ), όπως τροποποιήθηκε τελευταία από την οδηγία 85/610/ΕΟΚ ( 7 ).  Άρθρο 4  1 . Στα πλαίσια των προγραμμάτων που αναφέρονται στο άρθρο 6 τα κράτη μέλη λαμβάνουν τα κατάλληλα μέτρα προκειμένου οι χρησιμοποιημένες ηλεκτρικές στήλες και συσσωρευτές να συλλέγονται χωριστά για να αξιοποιηθούν ή να διατεθούν .  2 . Προς τούτο, τα κράτη μέλη μεριμνούν ώστε οι ηλεκτρικές στήλες, οι συσσωρευτές και, ενδεχομένως, οι συσκευές στις οποίες είναι ενσωματωμένοι να επισημαίνονται καταλλήλως .  Η επισήμανση πρέπει να περιλαμβάνει τα εξής στοιχεία :  - τη χωριστή συλλογή,  - ενδεχομένως, την ανακύκλωση,  - την περιεκτικότητα σε βαρέα μέταλλα .  3 . Η Επιτροπή καθορίζει, με τη διαδικασία που αναφέρεται στο άρθρο 10, τις λεπομέρειες του συστήματος επισήμανσης . Αυτές οι λεπτομέρειες δημοσιεύονται στην Επίσημη Εφημερίδα των Ευρωπαϊκών Κοινοτήτων .  Άρθρο 5  Τα κράτη μέλη λαμβάνουν μέτρα ώστε η τοποθέτηση ηλεκτρικών στηλών και συσσωρευτών στις αντίστοιχες συσκευές να επιτρέπεται μόνον εφόσον μπορούν να αφαιρούνται εύκολα από τον καταναλωτή, έπειτα από τη χρήση .  Τα μέτρα αυτά τίθενται σε ισχύ την 1η Ιανουαρίου 1994 .  Το παρόν άρθρο δεν εφαρμόζεται στις κατηγορίες συσκευών που αναφέρονται στο παράρτημα ΙΙ .  Άρθρο 6  Τα κράτη μέλη καταρτίζουν προγράμματα που αποβλέπουν στους εξής στόχους :  - μείωση της περιεκτικότητας των ηλεκτρικών στηλών και συσσωρευτών σε βαρέα μέταλλα,  - παροχή κινήτρων για την εμπορία στηλών και συσσωρευτών που περιέχουν μικρότερες ποσότητες επικίνδυνων ουσιών ή/και λιγότερο ρυπαντικές ουσίες,  - προοδευτική μείωση, στα οικιακά απορρίμματα, των χρησιμοποιημένων ηλεκτρικών στηλών και συσσωρευτών που υπάγονται στο παράρτημα Ι,  - προώθηση των ερευνών που αφορούν τη μείωση της περιεκτικότητας των ηλεκτρικών στηλών και συσσωρευτών σε επικίνδυνες ουσίες, την αντικατάσταση των ουσιών αυτών από ουσίες λιγότερο ρυπαντικές καθώς και τα συστήματα ανακύκλωσης,  - χωριστή διάθεση των χρησιμοποιημένων ηλεκτρικών στηλών και συσσωρευτών που αναφέρονται στο παράρτημα Ι .  Τα προγράμματα καταρτίζονται, αρχικά, γαι περίοδο τεσσάρων ετών, αρχόμενη από τις 18 Μαρτίου 1993 . Πρέπει να γνωστοποιούνται στην Επιτροπή το αργότερο μέχρι τις 17 Σεπτεμβρίου 1992 .  Τα προγράμματα επανεξετάζονται και ενημερώνονται τακτικά, τουλάχιστον ανά τετραετία, λαμβανομένων υπόψη ιδίως των τεχνικών εξελίξεων και της κατάστασης της οικονομίας και του περιβάλλοντος . Τα τροποποιημένα προγράμματα πρέπει, να γνωστοποιούνται, σε  εύθετο χρόνο, στην Επιτροπή .  Άρθρο 7  1 . Τα κράτη μέλη μεριμνούν γαι την αποτελεσματική οργάνωση της χωριστής συλλογής και της εφαρμογής, ενδεχομένως, συστήματος εγγύησης επιστροφής . Εξάλλου, τα κράτη μέλη μπορούν να θεσπίσουν μέτρα, όπως π.χ . οικονομικά κίνητρα, για την προώθηση  της ανακύκλωσης . Τα εν λόγω μέτρα πρέπει να τίθενται σε εφαρμογή μετά από διαβούλευση με τους ενδιαφερόμενους, να βασίζονται σε έγκυρα οικολογικά και οικονομικά κριτήρια και να μην προκαλούν στρεβλώσεις του ανταγωνισμού .  2 . Κατά την ανακοίνωση των προγραμμάτων τους που αναφέρονται στο άρθρο 6, τα κράτη μέλη πληροφορούν την Επιτροπή για τα μέτρα που έλαβαν δυνάμει της παραγράφου 1 .  Άρθρο 8  Στα πλαίσια των προγραμμάτων που αναφέρονται στο άρθρο 6, τα κράτη μέλη λαμβάνουν τα αναγκαία μέτρα για την πλήρη ενημέρωση του καταναλωτή σχετικά με :  α ) τους κινδύνους που ενέχει η ανεξέλεγκτη διάθεση των χρησιμοποιημένων ηλεκτρικών στηλών και συσσωρευτών -  β ) την επισήμανση των ηλεκτρικών στηλών και συσσωρευτών, καθώς και των συσκευών στις οποίες ενσωματώνονται μονίμως ηλεκτρικές στήλες και συσσωρευτές -  γ ) τον τρόπο αφαίρεσης ηλεκτρικών στηλών και συσσωρευτών μονίνως ενσωματωμένων σε μία συσκευή .  Άρθρο 9  Τα κράτη μέλη δεν μπορούν να εμποδίζουν, να απαγορεύουν ή να περιορίζουν την εμπορία ηλεκτρικών στηλών και συσσωρευτών που υπάγονται στην παρούσα οδηγία και πληρούν τις διατάξεις της .  Άρθρο 10  Η Επιτροπή προσαρμόζει στην τεχνική πρόοδο τα άρθρα 3, 4 και 5 καθώς και τα παραρτήματα Ι και ΙΙ σύμφωνα με τη διαδικασία που προβλέπεται στο άρθρο 18 της οδηγίας 75/442/ΕΟΚ .  Άρθρο 11  1 . Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία πριν από τις 18 Σεπτεμβρίου 1992 . Ενημερώνουν αμέσως την Επιτροπή.  2 . Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα εφαρμογής της παρούσας οδηγίας . Η Επιτροπή ενημερώνει σχετικά τα άλλα κράτη μέλη .  Άρθρο 12  Η παρούσα οδηγία απευθύνεται στα κράτη μέλη . Βρυξέλλες, 18 Μαρτίου 1991 . Για το Συμβούλιο  Ο Πρόεδρος  A . BODRY  ( 1 ) ΕΕ αριθ . C 6 της 7 . 1 . 1989, σ . 3 και ΕΕ αριθ . C 11 της 17 . 1 .1990, σ . 6 . ( 2 ) ΕΕ αριθ . C 158 της 26 . 6 . 1989, σ. 203 και ΕΕ αριθ . C 19 της 28 . 1 . 1991, σ . 6 . ( 3 ) ΕΕ αριθ . C 194 της 31 . 7 . 1989, σ . 21 . ( 4 ) ΕΕ αριθ . L 194 της 25 . 7 . 1975,  σ . 47 . ( 5 ) Βλέπε σελίδα 32 της παρούσας Επίσημης Εφημερίδας . (6 ) ΕΕ αριθ . L 262 της 27 . 9 . 1976, σ . 201 . ( 7 ) ΕΕ αριθ . L 375 της 31 . 12 . 1985, σ . 1 .    ΠΑΡΑΡΤΗΜΑ Ι  ΗΛΕΚΤΡΙΚΕΣ ΣΤΗΛΕΣ ΚΑΙ ΣΥΣΣΩΡΕΥΤΕΣ ΠΟΥ ΥΠΑΓΟΝΤΑΙ ΣΤΗΝ ΟΔΗΓΙΑ  1 . Οι ηλεκτρικές στήλες και συσσωρευτές που τίθενται σε κυκλοφορία από την ημερομηνία που ορίζεται στο άρθρο 11 παράγραφος 1 και περιέχουν :  - περισσότερο από 25 mg υδραργύρου ανά στοιχείο, εκτός από τις αλκαλικές στήλες μαγγανίου,  - περισσότερο από 0,025 % κατά βάρος καδμίου,  - περισσότερο από 0,4 % κατά βάρος μολύβδου .  2 . Οι αλκαλικές ηλεκτρικές στήλες μαγγανίου που περιέχουν περισσότερο από 0,025 % κατά βάρος υδραργύρου και τίθενται σε κυκλοφορία από την ημερομηνία που ορίζεται στο άρθρο 11 παράγραφος 1 .   ΠΑΡΑΡΤΗΜΑ ΙΙ  ΚΑΤΑΛΟΓΟΣ ΤΩΝ ΚΑΤΗΓΟΡΙΩΝ ΣΥΣΚΕΥΩΝ ΠΟΥ ΕΞΑΙΡΟΥΝΤΑΙ ΤΟΥ ΠΕΔΙΟΥ ΕΦΑΡΜΟΓΗΣ ΤΟΥ ΑΡΘΡΟΥ 5  1 . Οι συσκευές των οποίων οι ηλεκτρικές στήλες είναι συγκολλημένες ή άλλως μονίμως τοποθετημένες σε σημεία επαφής για να εξασφαλίζουν τη συνεχή και εντατική ηλεκτρική τροφοδοσία για βιομηχανικούς σκοπούς και να διατηρούν τη μνήμη και τα δεδομένα  ορισμένων συσκευών πληροφορικής και μηχανοργάνωσης γραφείου, όταν η χρησιμοποίηση των ηλεκτρικών στηλών και συσσωρευτών που αναφέροναι στο παράρτημα Ι είναι τεχνικώς αναγκαία .  2 . Οι ηλεκτρικές στήλες αναφοράς των επιστημονικών και επαγγελματικών συσκευών, καθώς και οι ηλεκτρικές στήλες και συσσωρευτές που είναι τοποθετημένοι σε ιατρικές συσκευές προοριζόμενες για τη διατήρηση των ζωτικών λειτουργιών, και σε βηματοδότες  καρδιάς, όταν η συνεχής λειτουργία τους είναι αναγκαία και όταν η αφαίρεση των ηλεκτρικών στηλών και συσσωρευτών μπορεί να γίνει μόνο από ειδικευμένο προσωπικό .  3 . Οι φορητές συσκευές, όταν η αντικατάσταση των ηλεκτρικών στηλών από αναρμόδιους θα μπορούσε να είναι επικίνδυνη για το χρήστη ή να θίξει τη λειτουργία της συσκευής, και οι επαγγελματικές συσκευές που προορίζονται να χρησιμοποιηθούν σε πολύ ευαίσθητο  περιβάλλον, όπως για παράδειγμα παρουσία πτητικών ουσιών .  Οι συσκευές των οποίων οι ηλεκρικές στήλες και οι συσσωρευτές δεν μπορούν να αντικατασταθούν εύκολα από το χρήστη, σύμφωνα με το παρόν παράρτημα, συνοδεύονται από οδηγίες χρήσεως που θα πληροφορούν το χρήστη σχετικά με το περιεχόμενο των επικίνδυνων για  το περιβάλλον ηλεκτρικών στηλών ή συσσωρευτών και θα του υποδεικνύουν τρόπους ακίνδυνης αφαίρεσής τους .